Üzeyir Hacıbəyli - 125\nAzərbaycan Respublikasının Prezidenti cənab İlham Əliyevin bu il 23 fevral tarixli Sərəncamına uyğun olaraq "Azərbaycan mədəniyyətinin inkişafı naminə misilsiz töhfələr verərək müstəsna xidmətlər göstərmiş" Üzeyir Hacıbəylinin 125 illik yubileyi layiqincə qeyd edilməkdədir.\nDahi Üzeyiri böyük məhəbbətlə xatırlayan digər məşhur tələbələri kimi, Fikrət Əmirov da onun adını həmişə sonsuz sayğı ilə çəkirdi. "Koroğlu"nun uvertürasını dinləyəndə özü hiss etmədən necə biixtiyar ayağa qalxdığını heyrət və iftixarla etiraf edirdi.\n"Füzuli şerinin bir bəstəkar qardaşı" olan böyük Üzeyir bəy təkcə musiqi xadimlərinin deyil, həm də ədəbiyyatımızın görkəmli nümayəndələrinin yüksək qiymətləndirdikləri dünya şöhrətli sənətkardır.\nAzərbaycan Prezidenti cənab İlham Əliyevin məlum Sərəncamı ilə 75 illiyi qeyd olunan “Ədəbiyyat qəzeti”nin bu dövr ərzində neçə-neçə sayında ölməz sənətkar haqqında həm bəstəkarların, həm də yazıçıların məhəbbət və heyrət dolu ürək sözlərini dərc etmişdir.\nBu sayımızda həmin ürək sözlərindən bir sıra nümunələri dahi bəstəkarın yubiley günlərində onun pərəstişkarı olan əziz oxucularımıza təqdim edirik.\nİllər keçdikcə xalqımızın böyük bəstəkarı Üzeyir Hacıbəyovun həyat və yaradıcılıq yoluna bir daha nəzər salır, dediklərini və yazdıqlarını təkrar-təkrar xatırlayırıq. Belə ölməz şəxsiyyətlərin sənət irsinin əsl qiyməti məhz bu gün üçün nə dərəcədə müasir olmasında, gərəkli olmasındadır. Üzeyir Hacıbəyov irsinə bu baxımdan qiymət veriləndə böyük bəstəkarın musiqi əsərlərinin, sənət haqqında fikirlərinin, şəxsiyyətinin Azərbaycan musiqisinin və Azərbaycan bəstəkarlarının inkişafındakı misilsiz təsiri bütün əzəməti ilə açıq-aşkar görünür.\nMən əvvəlcə Üzeyir Hacıbəyovun şəxsiyyəti haqqında bir-iki söz demək istərdim. Bu məsələdən başlamağı ona görə vacib bilirəm ki, əvvəla, mən bəstəkarı ilk dəfə görərkən hələ, necə deyərlər, uşaq idim və onun sənəti haqqında lazımi məlumatım yox idi. İkincisi də ki, elə güman edirəm, sənətkarın şəxsiyyəti ön planda durmalıdır. Əsər müəllifin bütün mənəvi aləmindən süzülüb gəlir; şəxsiyyətin böyüklüyü, paklığı, alicənablığı, ümumiyyətlə, ləyaqəti və sənət qüdrəti yaradıcılığında hökmən əks olunur. Sənətlə şəxsiyyəti bir-birindən ayrı təsəvvür etmək qeyri-mümkündür. Bu iki mühüm keyfiyyət vəhdətdə olmalıdır. Yalnız bu halda əsl mənada böyüklükdən, dahilikdən söhbət gedə bilər. Dahi Üzeyirə belə bir səadət nəsib olmuşdu.\nO, mənim fikrimdə elə ilk görüşümüzdən mehriban, qayğıkeş, təvazökar bir insan kimi qalmışdır. Bu unudulmaz görüşün səbəbkarı böyük müğənnimiz Bülbül oldu. 1938-ci il idi. Bülbül məni konservatoriyaya - bəstəkarın iş otağına aparıb təqdim etdi: "Üzeyir, Məşədi Cəmilin yadigarıdır, kompozitor olmaq istəyir".\nÜzeyir məni özünə xas təmkinlə, çox mehriban bir münasibətlə qarşıladı. O gündən başlayaraq, ömrünün axırına qədər ölməz sənətkarın hərarətli münasibətini duydum. İlk dəfə şəxsiyyətində hiss etdiyim bu hərarəti get-gedə sənətində də duydum və bütün varlığımla ona bağlandım. Ancaq bu bağlılıq bəstəkar kimi mənim heç də əl-qolumu bağlamadı, əksinə, qanadlarımı bərkitdi və mənə cəsarət verdi, sərbəstlik verdi.\nÜzeyir Hacıbəyovun gənclərə münasibətində mən həmişə təmkinli bir qətiyyət, doğma bir tələbkarlıq duymuşam. Yeri gəlmişkən deyim ki, məni Üzeyir musiqisinin yetirməsi adlandıranlar var. Bu adla yalnız fəxr edirəm. Mən Üzeyir müəllimdən xalq musiqisinin paklığını mənimsəmişəm. Üzeyir musiqisini nə qədər dinləsəm, mənə elə gəlir ki, ilk dəfədir eşidirəm. Hər dəfə o mənə təzə görünür. Yaşa dolduqca dərk etmişəm ki, nə yaxşı bu böyük sənətkarla durub-oturmaq səadəti mənə də nəsib olub, onun unudulmaz məsləhətlərini eşitmişəm.\nŞübhə etmirəm ki, başqa sənət yoldaşlarım da bu sözləri məmnuniyyətlə təkrar edərlər. Üzeyir Hacıbəyov sənətinin Azərbaycan bəstəkarlarına nə verdiyini tam ifadə etmək üçün mən yalnız belə deyə bilərəm: "Biz hamımız Üzeyir məktəbindən çıxmışıq".\nBu məktəbdə biz nə öyrənmişik?.. Bu çox ciddi, həm də çoz əhatəli cavab tələb edən bir sualdır. Burada mən ancaq müəyyən cəhətləri qeyd etməklə kifayətlənməli olacağam.\nÜzeyir Hacıbəyov Azərbaycan professional musiqisinin banisidir. İlk operamızın, operettamızın, xalq çalğı alətləri orkestrimizin, mahnı və rəqs ansamblımızın… yaranışı onun adı ilə bağlıdır.\n"Leyli və Məcnun"dan "Koroğlu"ya qədər keçilən böyük sənət yolu gərgin yaradıcılıq axtarışları və qiymətli sənət kəşfləri ilə zəngin bir yoldur. Burada onu qeyd etmək lazımdır ki, ilk Azərbaycan operasının məhz Füzulinin "Leyli və Məcnun" poeması əsasında yazılması da mənalı faktdır. Üzeyir yaradıcılığında Füzuli poeziyasına çox dərin bir məhəbbət hökm sürməkdədir. Bəstəkarın başqa əsərlərində də Füzuli şerinə sədaqəti aydın hiss olunur. Bədii dilimizin banisi Füzulinin ədəbiyyatımızda gördüyü vəzifəni, mənə elə gəlir ki, musiqimizdə böyük Üzeyir həyəta keçirmişdir. Səməd Vurğun çox doğru olaraq Üzeyirə "Ey Füzuli şerinin bir sənətkar qardaşı!" - deyə müraciət edir. Poeziya ilə musiqinin bu qardaşlıq ənənələrini biz həmişə diqqətlə qoruyub saxlamalıyıq.\nUzun illər apardığı axtarışların nəticəsi olaraq meydana çıxan "Azərbaycan xalq musiqisinin əsasları" əsəri Üzeyir Hacıbəyovu həmçinin qüdrətli musiqi nəzəriyyəçisi, tədqiqatçısı kimi də tanıtdı. Bəstəkarın musiqimizin müxtəlif məsələlərinə həsr olunmuş ayrı-ayrı məqalələri, çıxışları bu gün də ən dəyərli mənbə kimi bizim üçün qiymətlidir. Onu da qeyd etmək lazımdır ki, Üzeyir Hacıbəyov bədii yaradıcılığı ilə nəzəri fikirləri arasında ziddiyyət olan sənətkarlardan deyil. Onun musiqisi sözünü, sözü də musiqisini tamamlayır.\nÜzeyir sənətində diqqəti ən çox cəlb edən cəhət xalq musiqisinə münasibət məsələsidir. Bəstəkarın demək olar ki, elə bir yazısı, çıxışı yoxdur ki, həmin nöqtəyə toxunmamış olsun. Onun bu məsələyə yetirdiyi çox böyük diqqət təsadüfi deyildi. Ü.Hacıbəyov "Azərbaycan xalq musiqisinin əsasları" kitabının 1945-ci ildəki ilk nəşrinə yazdığı ön sözdə həmin mövzunu necə işlədiyindən danışarkən qeyd edirdi ki, Azərbaycan xalq musiqisinin əsaslarını öyrənmək işinə 1925-ci ildə başlamışam. Seçdiyim bu mövzuya dair bir ədəbiyyat və xüsusi elmi əsər olmadığına görə mən ancaq öz şəxsi müşahidələrimin, apardığım diqqətli tədqiqatın nəticələrinə və Azərbaycan xalq musiqisinin bütün nümunə və formalarının dərin təhlilinə əsaslanmağa məcbur oldum…\nBeləliklə, bu sətirlər də aydın təsdiq edir ki, ölməz sənətkar xalq musiqimizin elmi əsaslarını işləmək, ona layiq olduğu yüksək qiyməti vermək və lazımınca tanıtmaq, sevdirmək üçün nə qədər gərgin tədqiqat işi aparmış və vətəndaşlıq qeyrəti göstərmişdir. Üzeyir Hacıbəyov musiqi folklorumuzu toplamağın, xalq musiqimizi bütün incəliyi ilə araşdırmağın vacib olduğunu təkrar-təkrar xatırladarkən bu zəngin xəzinədən heç də passiv istifadəni, yerli-yersiz sitatlar gətirməklə istifadəni nəzərdə tutmurdu. Bəstəkarın qəti qənaəti belə idi ki, musiqi folklorundan xalqın arzu və düşüncələrini, həyata, dünyaya baxışını, sənətkarlıq sirlərini öyrənmək və bundan yaradıcılıqla faydalanmaq lazımdır. Əks təqdirdə bəstəkar xalq musiqisinə heç nə əlavə edə bilməz, onu daha da zənginləşdirmək əvəzinə ancaq təkrar etməli olar ki, bunun da əsl sənətkarlıqla, əlbəttə, əlaqəsi yoxdur.\nXoşbəxtlikdən böyük Üzeyir bu məsələdə də Azərbaycan musiqisində nümunə göstərdi. Onun dühasının parlaq məhsulu olan "Koroğlu" yarandı. Mən belə hesab edirəm ki, "Koroğlu" klassik rus operalarından Qlinkanın "Ruslan və Lüdmila"sı, Borodinin "Knyaz İqor"u ilə yanaşı dura bilən sənət əsəridir. Musiqi həyatımızda çox ciddi hadisə olan həmin əsərin necə meydana gəldiyindən bəhs edən müəllif yazırdı: "Azərbaycan xalq musiqisinin əsaslarını öyrənmək sahəsindəki işimin bir bəstəkar olaraq mənim üçün əməli əhəmiyyəti o oldu ki, mən "Koroğlu" operasını yazdım".\nBu, çox qiymətli etirafdır. Həqiqətən "Koroğlu" bizim üçün böyük sənət proqramı əhəmiyyətində olan bir məxəzdir. Bu opera bizdə hələ lazımi dərinliklə araşdırılıb tədqiq olunmamışdır. Halbuki Üzeyirin bədii irsi ilə nəzəri irsi arasındakı əlaqəni geniş, ətraflı öyrənmək baxımından "Koroğlu"nun diqqətlə, mövzuya yaxından bələdliklə təhlili çox zəruridir.\nÜ.Hacıbəyov operanı yazarkın, özünün dediyi kimi, Azərbaycan xalq musiqisi sənətinin əsasını təşkil edən ciddi qanun-qaydalara riayət etmişdir. Bu ciddi "qanun-qaydalar" bəstəkarın yaradıcılıq fantaziyasına daha da qol-qanad vermiş, azad yaradıcılıq fantaziyasının geniş üfüqlərini daha aydın işıqlandırmışdır.\nBöyük rus tənqidçisi V.Belinski dahi A.Puşkinin "Yevgeni Onegin", "Tunc atlı" və başqa bu səpkili əsərlərindən danışarkən onlaradkı xəlqiliyi xüsusilə yüksək qiymətləndirirdi və belə hesab edirdi ki, həmin poemalar mövzusu bilavasitə xalq yaradıcılığından alınmış əsrələrdən, məsələn, deyək "Ruslan və Lüdmila"dan daha çox xəlqidir. Çünki "Həqiqi millilik sarafanı təsvir etmək deyil, xalq ruhunu təmsil etməkdədir" (N.Qoqol).\nBu mülahizələri eyni ilə Üzeyir Hacıbəyov yaradıcılığına da aid etmək mümkündür. "Koroğlu"nun bu qədər xəlqi əsər, milli əsər olması müəllifin yalnız mövzunu folklordan götürməsilə izah edilə bilməz. Həmin operada xarici işğalçılara qarşı azadlıq uğrunda aparılan qanlı vuruşmalarda babəklər, koroğlular yetirmiş xalqın misilsiz mübarizə əzmi, qəhrəmanlıq hünəri, vətənpərvərlik qüruru vardır. Üzeyir Hacıbəyovun dahiliyi ondadır ki, bütün bu mühüm keyfiyyətləri xalqın öz ruhuna uyğun, xalqın özünə doğma olan bir musiqi dili ilə ifadə edə bilmişdir. Belə çox ağır və eyni zamanda çox şərəfli yaradıcılıq zəhmətinə qatlaşan bəstəkar operanın ilk böyük müvəffəqiyyətindən sonra bu sözləri deməkdə haqlı idi: "Sərbəst qurulmasına və musiqi fakturasının mürəkkəb olmasına baxmayaraq, "Koroğlu" operası Azərbaycan dinləyicilərinə Azərbaycan xalq mahnı və melodiyalarını eynilə təkrar edən bəzi əsərlərdən daha yaxşı çatır, çünki "Koroğlu" operası xalqın doğma musiqi dilində yazılmışdır. Mən xalqdan hazır nəğmələr almamışam, yalnız xalq yaradıcılığının əsaslarını öyrənmişəm".\nBöyük müəllimimiz belə hesab edirdi ki, xalq ilə onun anladığı dildə danışmaq istedadından məhrum olan hər hansı bəstəkar dövrümüzə layiq, yüksək qiymətli əsərlər yaratmaqda da aciz qalacaqdır.\nÜzeyir Hacıbəyov belə bir əqidəyə birdən-birə gəlməmişdi. Əvvələn, dediyimiz kimi, o uzun illər boyu xalq musiqimizi yorulmadan toplamış, öyrənmiş, saf-çürük etmiş, mühüm elmi nəticələr çıxarmışdır. İkincisi də, o təkcə xalq musiqimizi tədqiq etməklə kifayətlənmirdi, xüsusən rus və dünya xalqlarının ən görkəmli bəstəkarlarının yaradıcılığını ardıcıl izləyir, müvafiq nəticələrə gəlirdi. Ü.Hacıbəyov dünya şöhrəti qazanmış bəstəkarların sənətkarlıq sirlərini, onların böyük müvəffəqiyyətlərinin səbəblərini daim arayıb-axtarır, dərindən-dərinə öyrənirdi. Yeri düşdükcə, ayrı-ayrı məqalə və çıxışlarında həmin məsələyə toxunmağı da vacib bilirdi. Bu mənada onun "Çaykovski və Azərbaycan musiqisi" adlı məqaləsi çox maraqlıdır. Həmin məqalənin bir yerində oxuyuruq: "Rus xalqının bu böyük bəstəkarının musiqi yaradıcılığının əsasını rus xalq musiqisi təşkil edir ki, bu səbəbdən də onun… əsərləri öz azad yaradıcılıq fantaziyasının bütün parlaqlığı ilə rus xalqı üçün doğma və yaxındır. Xalis milli rus bəstəkarları olan Çaykovski eyni zamanda hər cür etnoqrafizmdən və milli məhdudluqdan tamamilə uzaqdır… Mən Çaykovskinin yaradıcılığına coşqun pərəstiş edən adamlardan biriyəm. Mən öz azad yaradıcılıq fantaziyamı xalq musiqi dilinin sarsılmaz təməli üzərində inkişaf etdirmək prinsipini Çaykovskidən götürmüşəm".\nÜzeyir Hacıbəyov rus musiqisinin təkcə klassik nümayəndələrinin deyil, həm də müasir nümayəndələrinin yaradıcılığına məhəbbətlə yanaşır, əsərlərini sevə-sevə təhlil edirdi. Hələ 30-cu illərin axırı və 40-cı illərin əvvəllərində yazdığı məqalələrdə həmin cəhətlər aydın görünməkdə idi. Bu isə Ü.Hacıbəyovun eyni zamanda ümumittifaq miqyasındakı nüfuzunu bir daha təsdiq edir.\nBu gün bizim hamımızın məktəb bildiyimiz ölməz bəstəkar həmişə başqa xalqların musiqi mədəniyyətindən ən yaxşı cəhətləri öyrənməyə, onlardan bəhrələnməyə çağırırdı. "Bir-birimizdən öyrənək!" Üzeyir Hacıbəyov bu çağırışı tez-tez təkrar etməkdən çəkinmirdi. Hətta həmin başlıq altında onun ayrıca məqaləsi də vardı. Bəstəkar Zaqafqaziya respublikalarının sovet musiqisi ongünlüyündən bəhs edərkən yazırdı: "Üç respublikanın hər birinin incəsənətində yeniliyə, sənətkarlığın zirvələrinə yiyələnməyə, orijinal ifadə vasitələri tapmağa cəsarətlə səy göstərildiyi hiss olunur. Bir-birimizdən öyrənək! (kursiv bizimdir - F.Ə.) İndi artıq çıxara biləcəyimiz birinci nəticə bundan ibarətdir".\nÜzeyir Hacıbəyov təkcə başqalarından öyrənməyə çağırışla kifayətlənmir, həmçinin "özümüzü" layiqincə tanıyıb bilməyimizi vacib sayırdı. Bu mənada onun Qərb alimlərinin Şərq musiqisinə dair tədqiqləri ilə əlaqədar söylədiyi mülahizələri maraqlıdır. Bir sıra faktik müqayisələr apardıqdan sonra müəllif bu nəticəyə gəlir ki, Avropa alimləri qədim Şərq musiqisini və musiqi alimlərini bizdən daha gözəl bilir və həmin tarixdən bizdən daha tez xəbərdardırlar ("Şərq musiqisi haqqında Qərb alimlərinin təfsiri"). İyirminci illərdə deyilmiş bu hökmdə bir az da özümüzü töhmətləndirmək təşəbbüsü vardır. Belə çox incə, eyni zamanda kəskin deyilmiş fikirlər bizim özümüzü səfərbər etmək, Şərq klassikasını daha dərindən öyrənməyə cəlb etmək məqsədi daşıyırdı.\nÜzeyir Hacıbəyov elmi-nəzəri irsi içərisində el mahnılarımızın toplanması və işlənməsinə, aşıq sənətinin layiqincə qiymətləndirilməsinə, ifaçılığa və başqa mühüm yaradıcılıq məsələlərinə dair qiymətli mülahizələr vardır. Həmişə öyrənməyə can atan və bizi də həmişə öyrənməyə çağıran böyük sənətkarın özünün elmi ədəbi və bədii irsi xüsusilə Yaxın Şərq və ərəb ölkələri musiqisinin inkişafı üçün çox əhəmiyyətlidir. Bəstəkarın əsərlərinin, o cümlədən daha çox "Arşın mal alan"ın ümumiyyətlə, xaricdəki, eləcə də Yaxın Şərqdəki geniş şöhrətini məhz bununla izah etmək lazımdır. Yeri gəlmişkən onu da deyək ki, Ü.Hacıbəyovu bəzən, ola bilsin, bugünkü musiqi texnikası baxımından təftiş etmək istəyənlər də tapılsın. Amma əslində hər bir sənətkarın xidmətini yazıb-yaratdığı dövrdən çıxış edərək qiymətləndirmək zəruridir. Belə olduqda, Üzeyir Hacıbəyovun bizim müdafiəmizə ehtiyacı qalmır. Çünki onun hər bir musiqi əsəri və hər bir musiqi fikri həyatiliyi, xəlqiliyi və dərin elmiliyi ilə özünü qeyri-elmi iradlardan asanlıqla qoruya bilir. Məşhur bir əfsanədə Anteyin qeyri-adi qüdrətini onun ayaqlarının torpağa dayanmasında, torpaqla bağlılığında görürlər. Üzeyir Hacıbəyov özü də bu müqayisəni sevirdi və bəstəkarın gücünü-qüvvətini onun xalq həyatına, xalq sənətinə bağlılığında görürdü. Biz böyük Üzeyir yaradıcılığındakı bu Antey qüdrətinin sirlərini hələ də öyrənməliyik.\nƏdəbiyyat qəzeti.- 2010.- 17 sentyabr.- S.1, 2.


Abxaziya qarışdı, etirazçılar DİN-nin binasına “Molotov”” kokteyli atdılar” – Analitik informasiya portalı\nSuxumide etirazçılar Daxili işlər nazirliyinin binasının girişinə “Molotov”” kokteyli atıblar. Bu haqda Sputnik Abxaziya agentliyi məlumat verib.\n“” DİN əməkdaşları yanğının başladığı yeri söndürüblər””-deyə agetlik qeyd edib. Aksya iştirakçıları binanın əsas girişinə daxil olaraq “”””Çıx! Çıx!”” -deyə təkrarlayaraq Leonid Dzapşanı çağırırlar.\n“”Milis və digər güc strukturları situasiyanı nəzarətdə saxlamaq istəsələr də, adamlar getdikcə artır””-deyə məlumatda deyilir.\nXacima 2016-cı il 10 iyulda referendum keçirilməsi ilə əlaqədar fərman imzalayıb. Abxaziya vətəndaşlarını “”erkən Abxaziya respublikası rezidenti seçkilərinin keçirilməsinin zəruri hesab edirsinizmi? “” sualına cavab verməlidirlər.\n← Çin Rusiya mallarına qadağanı qaldirir\nAbxzaiya prezidenti müxalifətin mitinqindən sonra DİN başçısını vəzifəsindən uzaqlaşıdırdı →


Kassitlər - Vikipediya\n(Kaslar səhifəsindən istiqamətləndirilmişdir)\nKassitlər - Cənubi Azərbaycanda və Luristanda məskunlaşmış qədim maldar tayfaları. Kassitlər özlərini "kaşşu" adlandırırmışlar. Mənbələrdə kassitlərin adı ilk dəfə e.ə. XXIII əsrdə çəkilir. Mənbələrdə kassitlərin məskunlaşdığı ərazi "Kaşşen" adlanır. Bir sıra Azərbaycan tarixçiləri hesab edirlər ki, antik müəlliflərin kaspiləri kassitlərlə qohumdurlar.\nAzərbaycan türklərinin etnogenezində mühüm rol oynamış türkmənşəli tayfalardan biri də kassilərdir (kaslar). Lakin Azərbaycanda yaşamış digər prototürk etnoslar kimi kassilər (kaslar) də uzun müddət tarixşünaslıqda elamdilli və ya hürridilli kimi tanınmışlar. Onların e.ə. V əsrdən adı çəkilən kaspilərlə qohumluğu güman edilir və yalnız elam dilində cəm bildirən "-p" şəkilçisinə görə kaspiləri elamdilli hesab edirdilər. Lakin elə ilk baxışdaca bu yanaşma inandırıcı deyil. Əgər kassilərin e.ə. II minillikdə Mərkəzi Asiyadan gəlmə olduqları qəbul edilirsə, onlar e.ə. III minillikdə İranın indiki Xuzistan və Luristan bölgəsində dövlət qurumu olan elamlılarla necə qohum ola bilərdi.\nQeyd edək ki, kas adını daşıyanlar Azərbaycan ərazisində ən qədim türkmənşəli etnosdur. Deməli, şumerlər, kutilər və lulubilər nəzərə alınmazsa, kaslar tarixdə adı çəkilən ən qədim türk etnosudur. Bunu kasların şəxs adları da təsdiqləyir. Qeyd etmək lazımdır ki, kassitlərdə (kaslarda) şəxs adları teofor adlar idi: Şəxs adlarında qəbilə tanrılarının adları iştirak edirdi. Kasların Babilistanda e.ə. 1595-1155-ci illərdə hakimiyyətdə olması ilə əlaqədar olaraq hökmdar adlarında sami mənşəli akkad sözləri və Şumer-Akkad tanrılarının adları öz əksini tapmalı idi. Kas şəxs adlarından bir neçəsinə nəzər salaq:\nKaslarda I Burna –Buriaş və II Burna-Buriaş hökmdar adları da məlumdur. Qədim türklərdə geniş yayılmış, qurd totemi Midiyada Buriaş (e.ə. 843-cü il), Kitabi Dədə Qorqudda Baybura, Orta Asiyada XIII əsrdə Buritay və başqa adlarda öz əksini tapmışdır. Ulam komponenti kas hökmdarı Ulamxala (e.ə. XI əsr) şəxs adında da iştirak edir. Qədim türklərdə Ulam şəxs adı məlumdur.\nKara-Xardaş-türkcə kara-qara və kardaş-qardaş sözlərindəndir. Antik müəllif Kursiy Ruf Orta Asiyada Sırdərya hövzələrində yaşayan skiflərin (saklar nəzərdə tutulur) Kartazis adlı çarının Makedoniyalı İskəndərə qarşı çıxdığı qeyd edilir (Kursiy Ruf,VII,7,I). Mənbədə yunanca Kartazis kimi verilmiş ad türkcə Kartaş və yunan dilində -is adlıq hal şəkilçisindən ibarətdir (yunan dilində "ş" səsi olmadığına görə onu "s" ilə vermişdir).\nQeyd edilməlidir ki, kasların şəxs adlarında "daş", "taş" –həmrəy sözü geniş yer tutur: Nazimaruttaş (e.ə.XIV əsr), Maruttaş, Karain-taş, Kadin-Hutrutaş, Hambanitaş və s. Həmçinin digər türk etnoslarının da şəxs adlarında bu komponenti görmək mümkündür: Uyğur xaqanlığında Kinq-Daş xaqan, Orta Asiyada XII əsrdə türk qarakitayların xaqanı Yeloy-Daş (1143-cü ildə ölmüşdür), Səlcuq sultanı Məlikşahın (1072-1092) əmiri Arslan-Taş, Xarəzmdə XII əsrdə Altuntaş (1017-1032), Azərbaycanın Beyləqan bölgəsində XII əsrdə Aluntaş, XI əsrdə səlcuqlu nəslindən Ər-Taş yabqu, həmin əsrdə oğuzlarda Su-Taş, XVI əsrdə qazaxlarda Buydaş şəxs adları məlumdur. Burada iki hökmdar adını versək də Q. Qeybullayev "Azərbaycan türklərinin təşəkkülü tarixindən" əsərində kasların məlum əksər hökmdar və şəxs adlarının mənalarını və mənşəyini izah edir.\nKasların bir neçə tanrısının da adı mənbələrdə qorunmuşdur. Şukamuna, Şamaliya, Kaşşu, Harbe, Şixu, Sax (yaxud Şuriaş), Qidar, Dul, Kamulda, İmmiriya, Mirizar və s. Lakin əksər tədqiqatçılar bu adların mənalarını və mənşəyini aydınlaşdıra bilməyiblər.\nMaraqlısı odur ki, kas dilində "da-kiki" sözü göy, səma deməkdir. Qiyasəddin Qeybullayev qeyd edir ki, Da-kiki sözü "danq-kiki" kimi bərpa olunmalıdır və türkcə tanq (danq)–dan yeri, sübh, gig-göy sözlərindən ibarət olması ehtimal edilə bilər. Deməli, bu sözlə dan yerinin sökülməsi və havanın işıqlanması nəzərdə tutulur.\nİ.M.Dyakonov yazır ki, kassilərdə bir tayfa Karzi-yabku adlanır. Bu etnonimdəki yabku sözü qədim türklərdəki yabqu - hökmdar sözü ilə səsləşir.\nKasların türkmənşəli olmasını sübut edən digər bir fakt isə bəzi qədim türk etnonimlərində kas etnoniminin əks olunmasıdır. Mərkəzi Asiyada yaşayan uyğurların qədimdə 6 tayfasının kas adlanması məlumdur. Xakaslarda Kızıl tayfasının adı əslində Kazal (Kasal) etnonimində a-ı əvəzlənməsi ilə əlaqədar olaraq kas adı öz əksini tapmışdır. Xakasiyada Kaşlıq şəhərinin adı kaş-kas etnonimi ilə bağlıdır. Qədim Çin mənbələrindən Mərkəzi Asiyada qırğızların dövlətinin Xa-Qas adlanması məlumdur. Çin Türküstanındakı Kaşqar şəhərinin qədim türk mənbələrində Kaş adlanması da diqqəti cəlb edir. Erkən orta əsrlərdən məlum olan xəzər, qazax, qazan türk tayfalarının adları əslində kasar, kasak və kasan olmuşdur. E.ə. VI əsrdən məlum olan Qafqaz toponimini də bəzi tədqiqatçılar kas etnonimi ilə bağlayırlar.\nBəzi tədqiqatçılar görə kaslar daha sonra tarix səhnəsinə kaspi adı ilə çıxırlar. Kaspilər Azərbaycanın hər iki hissəsində (Güney və Quzey Azərbaycanda) yaşamışlar. Kaspi etnonimindəki "-pi" şəkilçisinin elammənşəli sayılması fikri real görünmür. Kaspi etnoniminin Gürcüstanda qədimdən bəri Azərbaycan türklərinin yaşadığı Kaspi yaşayış məntəqəsinin adında da əks olunması göstərir ki, kasp özünüadlandırmadır, başqa sözlə, elamlıların –pi şəkilçisi Gürcüstanda yaşayan Azərbaycan türklərinin yaşayış yerində əks oluna bilməzdi. Kasların Azərbaycanda və ümumiyyətlə Ön Asiyada tarixi rolu məsələsində tarixçünaslıqda qaranlıq məsələlər çoxdur.\nQədim türkcə lüğəti,Moskva,1969\nMənbə — "https://az.wikipedia.org/w/index.php?title=Kassitlər&oldid=3738715"\nBu səhifə sonuncu dəfə 1 dekabr 2016 tarixində, saat 14:15-də redaktə edilib.


Ağstafa abadlıq və quruculuq ünvanına çevrilir\nSürətli inkişaf yolunda olan müasir Azərbaycanın regionlarında da dinamik tərəqqi müşayiət olunmaqdadır. Heç şübhəsiz ki, bunu şərtləndirən başlıca səbəb regionların inkişafı məqsədilə həyata keçirilən dövlət proqramları, həmçinin dövlət səviyyəsində atılan digər addımlardır. Qeyd edilənlərin məntiqi nəticəsidir ki, hazırda Azərbaycan regionlarının inkişafında yeni keyfiyyət mərhələsi yaşanır.\nBunun bariz nümunəsini Ağstafa rayonunun timsalında da aydın müşahidə etmək mümkündür. Məlumat üçün qeyd edək ki, Ağstafa rayonunun ərazisi 1504 kvadratkilometr, əhalisi cari ilin əvvəlinə olan tarixə rəsmi qeydiyyatda 82,7 min nəfərdir. Rayonda 1 şəhər, 9 qəsəbə və 29 kənd yaşayış məntəqəsi var. Yaşayış məntəqələri 29 inzibati ərazi dairəsi və 29 bələdiyyə vasitəsi ilə idarə olunur. Rayon ərazisində 132 idarə, müəssisə və təşkilat, 5 bank filialı, 2 bank olmayan kredit təşkilatı, 4 mehmanxana fəaliyyət göstərir. Məşğul əhalinin əsas hissəsi kənd təsərrüfatında, rayonda fəaliyyət göstərən sənaye, tikinti, nəqliyyat, rabitə, ticarət, ictimai-iaşə xidməti sahəsində çalışır.\nHazırda məşğul əhalinin sayı 40 minə yaxındır. 2013-cü ilin birinci rübü ərzində isə Ağstafa rayonu üzrə ümumi məhsul buraxılışının həcmi 22.4 milyon manat olub və bu, ötən ilin eyni dövrü ilə müqayisədə 18.4 faiz çoxdur. Adambaşına düşən ümumi məhsul buraxılışının həcmi 17 faiz artıb. Cari ilin ötən dövrü ərzində kənd təsərrüfatı məhsullarının həcmi ötən ilin eyni dövrü ilə müqayisədə 4.5 faiz çox, əsas kapitala yönəldilən investisiyaların həcmi 8.8 faiz çox, nəqliyyat xidmətində 2.6 faiz, rabitə xidmətində 9.5 faiz, ticarətdə 25.7 faiz artım olub. Rayon üzrə orta aylıq nominal əmək haqqı 214.3 manata çatdırılıb.\n"Azərbaycan Respublikasının 2013-cü il Dövlət büdcəsi haqqında" Azərbaycan Respublikasının qanununa müvafiq olaraq Ağstafa rayonunun 2013-cü il büdcəsi mədaxil üzrə 16.6 milyon manat, mərkəzləşdirilmiş xərclərdən ayrılan vəsait 12.9 milyon manat, gəlirlər 3.7 milyon manat təsdiq olunub. 2012-ci ilə nisbətən 2013-cü ildə büdcə xərcləri 1.8 milyon manat çox və ya 12 faiz artıb. Gəlirlər xərclərin 22,1 faizi qədərdir. 2013-cü il yerli büdcədə ümumi xərclərin 72 faizini əməyin ödənilməsi fondu və Sosial Müdafiə xərcləri təşkil edir. 2013-cü ilin büdcəsində təhsil xərcləri 60 faiz, Səhiyyə xərcləri 20 faiz, Mədəniyyət xərcləri 4 faiz, ümumdövlət xidməti xərcləri 7 faiz, iqtisadiyyatın maliyyələşdirilməsi 9 faiz təşkil edir.\n2013-cü ilin birinci rübü ərzində yerli gəlirlər üzrə proqnoz 90.5 faiz yerinə yetirilib. Bu zaman büdcənin xərcləri 2012-ci ilin müvafiq dövrü ilə müqayisədə 1.1 milyon manat çox icra olunub. Büdcənin rüblük icrasında müxtəlif bölmə və maddələr üzrə artıq xərcə yol verilməyib. Qeyd edək ki, DSMF-nin Ağstafa rayon şöbəsi 12309 nəfər pensiyaçıya xidmət edir. Rüb ərzində pensiyaların maliyyələşdirilməsinə 5 milyon manat vəsait xərclənib. Bu ilin yanvar-mart ayları ərzində pensiya və müavinətlərin vaxtında ödənilməsi təmin edilib. DSMF-nin Ağstafa rayon şöbəsi üzrə bu ilin birinci rübü ərzində məcburi dövlət sosial sığorta haqqı üzrə proqnoza 98.5 faiz əməl olunub və büdcə təşkilatları üzrə daxilolma 99 faiz, qeyri büdcə təşkilatları üzrə 95.9 faiz olub. Sahibkarlıq fəaliyyəti ilə məşğul olan fiziki şəxslərdən toplanan proqnoz tapşırığa 72.2 faiz əməl olunub ki, bu da ötən illə müqayisədə 20.7 min manat çoxdur. Sosial sığorta daxilolmalarının 16.0 faizi qeyri-büdcə təşkilatlarının payına düşür.\nAğstafa rayon ƏSMM-ndə 4317 nəfər sosial müavinət alan qeydə alınıb. Sosial məişət xidməti sektorunda 288 nəfər tənha və ahıl vətəndaşlar xidmət uçotuna götürülüb. Rayon üzrə 6307 nəfərə, 1285 ailəyə ünvanlı sosial yardım verilir, hər ailəyə ödənilən yardımın məbləği 111.63 manat, adambaşına 22.74 manat təşkil edir. "Azərbaycan Respublikası regionlarının 2009-2013-cü illərdə sosial-iqtisadi inkişafı Dövlət Proqramı"nın icrası Ağstafa rayonunda tədbirlər planına uyğun həyata keçirilib. Ağstafa rayonu üzrə 2013-cü ilin yanvar-mart ayları ərzində həyata keçirilmiş bir sıra tədbirlər nəticəsində rayonda 203 nəfər işlə təmin olunub. Rayonun Soyuqbulaq qəsəbəsində 220 şagird yerlik yeni məktəb binasının tikintisi başa çatdırılıb və inventar avadalıqlarla təmin olunub. 360 şagird yerlik Göycəli kənd orta məktəbinin yeni binasının və Köçəsgər kənd 1 saylı orta məktəbi üçün yeni korpusun tikintisi davam etdirilir.\nÜmumiyyətlə, Azərbaycanın bütün bölgələrində olduğu kimi, Ağstafa rayonunda da genişmiqyaslı tikinti quruculuq və abadlıq işləri aparılır. Ağstafa şəhərinin içməli su və kanalizasiya sisteminin tikintisində ikinci mərhələ işləri görülməkdədir. Şəhərin küçələrinə asfalt döşənməsi davam etdirilir. Hazırda Ağstafada ölkə üzrə ilk olan bir neçə layihə həyata keçirilir. Rayonda bu günədək yalnız Avropa ölkələrində olan tarixi və müasir abidələr parkı-açıq səma altında Azərbaycan muzeyinin tikintisinə başlanılıb. Ərazisi 2,5 hektar olan bu muzey Azərbaycan Respublikasının xəritəsinin tərtibatı üzərində ölkəmizi dövlət sərhədi boyunca əhatə edən dağ silsilələri, çay və gölləri, təbiət mənzərələri, tarixi və müasir abidələrini əks etdirən miniatür park olacaqdır. Azərbaycanın ayrı-ayrı bölgələrində olan və xalqımızın tarixi keçmişini yaşadan tikili abidələrimiz - saray və qala divarları, müqəddəs ziyarətgahlara aid türbə və məscidlərimiz, müasir dövrdə yaradılmış arxitektura nümunələri həmin muzeydə sərgilənəcək. Parkın ərazisində Azərbaycan Respublikasının sosial-iqtisadi inkişaf mərhələlərini əks etdirən yeniliklərin də miniatür heykəlləri quraşdırılacaq. Hazırda qızğın yaradıcılıq və tikinti işlərinin aparıldığı parkın cari ilin iyul-avqust ayında istifadəyə verilməsi nəzərdə tutulur.\nCari ildə tikintisinə başlanan Paintball və Stend atıcılıq mərkəzi ölkəmizdə ilk dəfə olaraq Ağstafa rayonunda reallaşdırılır. Mərkəzin tikintisi üçün rayonun Həsən-su çayı sahilində 2 hektar torpaq sahəsi ayrılıb. Ərazidə torpaq işləri başa çatdırılmış və inzibati binanın tikintisinə başlanılıb. Paintball və Stend atıcılıq mərkəzində müvafiq idman qurğu və avadanlığı ilə yanaşı, su hovuzu, müşahidə məntəqəsi və rayonda olimpiya idman hərəkatının genişləndirilməsi, idmanın kütləviliyinin təmin edilməsi məqsədi ilə olimpiya idman növü olan stend atıcılığı və atıcılığın kütləvi növü alan sportinq (idman ovçuluq atıcılığı) meydançası da tikilir. Paintball və Stend atıcılıq mərkəzi həm fəal istirahət və əyləncə mərkəzi olmaqla yanaşı yeniyetmə və gənclərin hərbi vətənpərvərlik tərbiyəsində mühüm rol oynayacaq.\nO da faktdır ki, Ağstafa rayonu 2011-ci ilin ikinci yarısından başlayaraq özünün yeni inkişaf mərhələsinə qədəm qoymuşdur. "Ağstafa rayonunun Sosial-İqtisadi İnkişafı Proqramı (2011-2013-cü illər)" nın icrası tədbirlər planına uyğun olaraq həyata keçirilir. Proqram çərçivəsində Ağstafa rayonunda tikinti-təmir və abadlıq işləri davam etdirilir. Hazırda Ağstafa şəhərində 1 ədəd 40, bir ədəd 48, 1 ədəd 16 mənzilli yaşayış binalarının, 115 yerlik uşaq bağçası-körpələr evinin, Köçəskər, Göycəli kəndləri və Soyuqbulaq qəsəbəsində yeni məktəb binalarının tikintisi sürətlə davam etdirilir. Şəhərin 20 yanvar, S.Vurğun, C.Cabbarlı, E.Qələmçəli, R.Əsədov küçələrinin cari ildə yenidən qurulması planlaşdırılmışdır. Respublika əhəmiyyətli Ağstafa-Böyük Kəsik-Sadıqlı avtomobil yolunun tikintisi sürətlə davam etdirilir. Poylu-Düzqışlaq-Kolayır avtomobil yolunun yenidən qurulması üçün hazırlıq işlərinə başlanılıb. Rayonun Kolxəlfəli kəndində 220 şagird yerlik məktəb binasının layihə sənədləri hazırlanıb və yaxın günlərdə tikintisinə başlanılacaq. Hazırda rayonun Qırılı, Aşağı Göycəli kəndlərinə və Ağstafa çayının sol sahilində yerləşən Qarahəsənli, Molla Cəfərli, Xılxına, Düzqışlaq, Kolayır, Kolxəlfəli və Pirili kəndlərində qazlaşdırma işləri aparılır.\nBir neçə gün əvvəl isə Ağstafa rayonu\nnun Aşağı Göycəli, Xılxına və Mollacəfərli kəndlərinə ilk dəfə olaraq təbii qazın verilməsi münasibətilə tədbirlər keçirilib. 610 abonenti olan Aşağı Göycəli kəndinin qazlaşdırılması üçün birpilləli sistem əsasında ümumi uzunluğu 26 min 695 metr olan müxtəlif diametrli metal borularla daşıyıcı və məhəllədaxili qaz xətləri çəkilib, 610 ədəd sayğac və fərdi tənzimləyici quraşdırılıb. 210 abonenti olan Xılxına kəndinin qazlaşdırılması üçün birpilləli sistem əsasında ümumi uzunluğu 12 min 681,9 metr olan müxtəlif diametrli metal borularla daşıyıcı və məhəllədaxili qaz xətləri çəkilib, 210 ədəd sayğac və fərdi tənzimləyici quraşdırılıb. 83 abonenti olan Mollacəfərli kəndinin qazlaşdırılması üçün isə birpilləli sistem əsasında ümumi uzunluğu 10 min 630,3 metr olan müxtəlif diametrli metal borularla daşıyıcı və məhəllədaxili qaz xətləri çəkilmiş, 83 ədəd sayğac və fərdi tənzimləyici quraşdırılıb.\nAğstafa Telekommunikasiya Qovşağı əhaliyə göstərilən rabitə xidmətinin keyfiyyətinin artırılması üçün məqsədyönlü tədbirlər həyata keçirir. Cari ilin dörd ayı ərzində 50 abonentə telefon çəkilib, rayon mərkəzində 241 abonentə internetdən istifadə etmək imkanı verilib. Dağ Kəsəmən, Köçəsgər, Poylu, Qıraq Kəsəmən, Eynallı kəndlərində və S.Vurğun qəsəbəsində əlavə kartlar qoyulmuş, 392 abonent surətli internetə qoşulub. Qovşaq üzrə 1305 abonent sürətli internetdən istifadə edir. Rayonun Qıraq Kəsəmən, Sadıqlı və Muğanlı istiqamətində FO kabelinin qoyulması işi başa çatdırılmışdır. Digər kəndlərdə də EATS-lərin daha yaxşı işləməsi üçün birləşdirici xətləri FO kabelləri ilə əvəz edilir. Digər sahələr üzrə də dinamik tərəqqi yaşanır.


“Hər bir xırda nüansdan istifadə edərək Azərbaycana qarşı kampaniya təşkil edirlər” – Azər Badamov | Online ictimai-siyasi qəzet\n“Hər bir xırda nüansdan istifadə edərək Azərbaycana qarşı kampaniya təşkil edirlər” – Azər Badamov\nTarix: 10.01.2019 | Saat: 16:42:00\nSon günlər Avropadakı müəyyən dairələr üzünü Bakıya çevirib. “Avroviziya” müsabiqələrinin və Avropa Oyunlarının keçirildiyi Bakıya. Amma bu dəfə neftin qibləsinə üz tutmaqda məqsədləri heç də xoşməramlı deyil. Mövzu Mehman Hüseynovdur. Videobloquçu Mehman, jurnalist yox.\nHəbsdə olan bir adamı gündəmə gətirməklə hədəf taxtasına Azərbaycanı gətirməyə çalışırlar. Özü də elə - belə yox ha, qolları bağlı. Bunun üçün də Mehman Hüseynov adlı məhkumdan “siyasi məhbus” müqəvvası düzəldib Azərbaycan dövlətinə qarşı “şeytan papışı” tikməyə çalışırlar. Amma Azərbaycan xalqı nə suriyalıların, nə iraqlıların tayı deyil. İntellektual səviyyəsi var. Yüz il əvvəl Şərqin ilk demokratik respublikasını qurmuş, qadınlara ABŞ-dan da əvvəl seçki hüququ vermiş bir xalqı “demokratiya ilğımı” ilə aldatmaq mümkün deyil.\nAzərbaycan xalqı yaxşı başa düşür ki, avropalı gədələrə nə Mehman maraqlıdır, nə də 10 milyonluq Azərbaycan xalqının güzəranı. Onları ancaq Cənubi Qafqazın sabitlik adasında xaosa meydan verib bu ölkənin damarlarından neft sovurmaq düşündürür. Bunun üçün neçə-neçə mehmanlar, bəhmanlar qurban seçiləcək.\nBəzi ekspertlər isə deyir ki, qarşıdan Avropa Şurası Parlament Assambleyasının qış sessiyası gəlir. Sessiya zamanı Qərb iplərini əlinə aldığı Gürcüstan və Ermənistandakı seçkiləri bəh-bəhlə tərifləyəcək. Sonra? Sonra da Cənubi Qafqazda “çürük nöqtə” qismində Azərbaycanı təqdim etmək istəyəcəklər. Deyə bilərsiniz ki, 2018-ci ildə də prezident seçkiləri keçirilib. Bəs niyə seçkidən yox, hansısa maddə ilə məhkum olunmuş bir dustağın məsələsini üzə çıxarırlar? Çünki bizdəki prezident seçkiləri haqda deməyə sözləri yoxdur. Çünki seçkidə məğlub olduqlarını açıq-aşkar etiraf edən digər namizədlər növbəti müddətə ölkə başçısı seçilmiş İlham Əliyevi təbrik elədilər. Uğurlar arzuladılar. “Nəsə tapmalıyıq” fikri ilə yola çıxan Avropadakı anti-Azərbaycançı qüvvələr “heç yoxdan yaxşıdır” – deyib Mehman Hüseynovun üzərində dayandılar. Bu hay-küy də sessiya qabağı “Mehman işi” düzəltmək üçündür. Ekspertlər belə düşünür. Nədənsə, bu yanaşmaya içdən inanıram. Niyəsini siz də, mən də yaxşı bilirik. Bir də onu bilirik ki, Qərb bütün parametrlərdə Azərbaycanın uğurlarını qəbul həzm edə bilmir.\nMillət vəkili Azər Badamov hafta.az-a açıqlamasında bildirib ki, əvvəla, Mehman Hüseynov törətdiyi cinayətə görə məhkum olunub. Cəzaçəkmə müəssisəsindədir. Mehman Hüseynov orada normal şəraitdə öz cəzasını çəkir: “Onun yanına getmiş hüquq müdafiəçiləri də Mehmanla görüşüblər. Vəziyyəti ilə maraqlanıblar. Onunla söhbət ediblər. Mehman Hüseynov vəziyyətinin normal olduğunu qeyd edib. Ona qarşı hər hansı təzyiq göstərilməyib. Saxlanma şəraitindən razıdır. Bunu Mehmanın özü deyib. Onun hazırda aclıq aksiyası keçirmədiyi məlum olub”.\nMillət vəkili onu da vurğulayıb ki, anti-Azərbaycan qüvvələri hər zaman ölkəmizə qarşı qərəzli, əsassız ittihamlar səsləndiriblər. Bu həmişə olub. Bundan sonra da olacaq. Çünki bu gün Azərbaycan inkişaf etmiş ölkədir. Siyasi sabitlik təmin olunub: “Bəzi dairələr bunu görmək istəmir. Hər bir xırda nüansdan istifadə edərək Azərbaycana qarşı kampaniya təşkil edirlər. Həmin kampaniyaları əksərən azərbaycan kökənli insanları axtarıb taparaq həyata keçirməyə çalışırlar. Onları axtarıb tapır, müəyyən məbləğdə pul ödəyir, öz maraqlarına xidmət etməyə sövq edirlər. Beləliklə də həmin adamları öz tərəflərinə çəkirlər. Keçirilən qara kampaniyalar da məhz bu məqsədi daşıyır. Əgər bu gün Avropadakı müəyyən dairələr insan haqlarından, insan hüquqlarından danışırlarsa, Ermənistanın işğalı nəticəsində öz yurd-yuvalarından qovulmuş, qaçqın-köçkün vəziyyətinə salınmış insanların pozulmuş hüquqlarından danışsınlar. 30 ilə yaxındır ki, 1 milyondan artıq məcburi köçkün statusunda olan vətəndaşlarımızın hüquqları pozulur. Elə uzağa getməyərək, Avropanın özündə olan vəziyyətə münasibət bildirsinlər. Fransadakı “sarı jiletlilər”in dinc aksiyaları zamanı onlara tutulan divana münasibət sərgiləsinlər. Həmin vaxt zorakılığa məruz qalan jurnalistlərin pozulan hüquqlarının müdafiəsinə qalxsınlar. Yaxud, Fransada azad fikir yürütmək istəyən insanlara qarşı edilən təzyiqlərə münasibət bildirsinlər. Bunları işıqlandırsınlar. Mehman Hüseynovun ortaya atılması Azərbaycana qarşı qərəzli münasibətin göstəricisidir”.\nAŞPA-dakı qış sessiyasi öncəsi “Mehman işi” ssenarisini hazırlamaq versiyasını da şərh edən millət vəkili qeyd edib ki, Ermənistanda keçirilən seçkilər heç bir demokratik normalara uyğun deyildi. Azər Badamovun fikrincə Ermənistanda keçirilən və “sandıq ziyarəti”ni xatırladan seçkilər tamamilə insan haqlarının pozulduğu bir seçkidir: “Heç ona seçki də demək olmazdı. Mən heç Azərbaycanla Ermənistanı müqayisə etmək də istəmirəm. Çünki Azərbaycan demokratik ölkədir. Azərbaycanda təmin olunmuş insan hüquq və azadlıqları qonşu Ermənistanla müqayisə olunmazdır. Elə seçkilər də müqayisə olunmazdır. Azərbaycanı Ermənistanla hər hansı bir müqayisəyə çəkməyi düzgün saymıram. Çünki Azərbaycan sivil ölkədir. Bütün insanların hüquqları burada qanunlar çərçivəsində müdafiə olunur. Biz hüquqi dövlət yarada bilmişik. Bu bizim uğurumuzdur. Bu uğurların sayəsində xalq-iqtidar birliyi var. Xarici qüvvələrin müdaxilələri, ürəkbulandırıcı fikirləri xalqımız üçün maraqlı deyil”.\nBəli, bizə - xalqımıza nə Qərbin, nə Şərqin, nə də başqa qütblərin dedikləri maraqlı olmamalıdır. Bizi özümüz, öz maraqlarımız düşündürməlidir. Bir də dövlətçiliyimizi qorumaq, yaşatmaq istəyi... Başqa heç nə. Başqası bu sadaladıqlarımın yanında aşağıda qalacaq.


Bu il yanvarın 25-də Prezident İlham Əliyevin “Yaşayış sahələrini satmaq öhdəliyi ilə kirayəyə vermə mexanizminin yaradılması haqqında” fərmanı ilə bağlı işlər yekunlaşmaq üzrədir. AZXEBER.COM xəbər […]\nƏmək və Əhalinin Sosial Müdafiəsi Nazirliyinin Kollegiyasının 2017-ci il 30 avqust tarixli, 12-3 nömrəli Qərarı ilə təsdiqlənmiş “Hərbi qulluqçular və xüsusi rütbəli şəxslər üzrə sığortaolunanların […]\nOktyabr 31, 2019 ceyhun\nBu aydan etibarən minimum pensiya məbləğinin 200 manata çatdırılması pensiyaya çıxmaq üçün tələb edilən minimum pensiya kapitalına təsir göstərib. AZXEBER.COM BAKU.WS-ə istinadən xəbər verir ki, […]\nOktyabr 30, 2019 ceyhun\nYaxın gələcəkdə pensiya çıxmaqda çətinliklərin olması qaçılmazdır. AZXEBER.COM xəbər verir ki, bu sözləri iqtisadçı-ekspert Vüqar Bayramov deyib. İqtisadçı bildirib ki, minimum pensiya kapitalının artması müsbət […]\nOktyabr 24, 2019 ceyhun\n2019-cu ildə müsəlman Şərqində yeni tipli ilk ali məktəb kimi yaradılan və Azərbaycan Xalq Cümhuriyyətinin yadigarı olan Bakı Dövlət Universitetinin (BDU) təsis edilməsinin 100-cü ildönümü […]\nLəğv edilmiş banklarda əmanətlər geri qaytarılır – 17 min manata qədər\nOktyabr 16, 2019 ceyhun\nLəğv edilmiş banklarda 17000 manata qədər təmin edilməmiş əmanətlər geri qaytarılır. AZXEBER.COM Trend-ə istinadən bildirir ki, Əmanətlərin Sığortalanması Fondu bildirir ki, ləğv prosesində olan “Atrabank” […]\nSentyabr 23, 2019 ceyhun\nAzərbaycanda avtonəqliyyat vasitələrinin texniki baxışdan keçirilməsinə görə nəzərdə tutulan dövlət rüsumu artırılır. AZXEBER.COM Trend-ə istinadən xəbər verir ki, bu barədə məsələ Milli Məclisin sentyabrın 30-da […]\nSentyabr 21, 2019 ceyhun\nSosial şəbəkələrdə yumurtanın qiymətinin qalxması ilə bağlı məlumatlar yayılıb. Marketlərdə əvvəl 9-10 qəpiyə satılan yumurta indi isə 14 qəpiyədir. Məsələ ilə bağlı Oxu.az-a açıqlama verən […]


“CinemaPlus” Milli Kino Gününü qeyri adi qeyd edib - Frame.az\nPremium kinoteatrlar şəbəkəsi “CinemaPlus” Milli Kino Günündə Azərbaycanın kinoteatr sahəsində 50 il stajı olan Qasımov Gennadini təbrik edib. Onun karyera yüksəlişi 1967-ci ildə əfsanəvi “Azərbaycan” kinoteatrının açılışından başlayıb. Çox az insanların uzun müddət eyni vəzifədə qalmasını nəzərə alsaq, bu çox mühüm rəqəm sayıla bilər.\nOnun çox peşəkar və təcrübəli mütəxəssis olması müdiriyyət və həmkarları tərəfindən çox yüksək qiymətləndirilir. Həmkarkar Gennadini yalnız peşəkarlığına görə yox, həmdə insani keyfiyyətlərinə görə qiymətləndirirlər.\n← Çimərlik həndboluna dair seminar keçiriləcək\n“Təhsil Avtobusu-2017” Yay Məktəbinin 7 bölgəyə səyahəti başa çatıb →


Çin ordusuna meymunlar celb edildi - Azadliq Xeber\nÇin ordusuna meymunlar celb edildi\nÇin ordusuna meymunlar cəlb edildi\n01:26 xeber – Çinin Hərbi Hava Qüvvələri meymunlardan istifadə edəcək. Ordu rəhbərliyi belə bir ideyanı effektiv hesab edir.\nAzadlıq.az xəbər verir ki, anspress-in məlumatına görə, Çinin Hərbi Hava Qüvvələrinə bağlı hərbi hissələrdə quşlarla ciddi problem yaranıb.\nQuşlar Çin hərbi hava bazalarını əhatə edən ağaclarda yuvalarını qururlar. Nəticədə onların üzərində səmada həmişə çoxlu quş olur və həmin quşlar təyyarələrin turbinlərinə düşürlər və ciddi qəzalara gətirib çıxarırlar. Quşlarla mübarizə üçün, makakalar cəlb edilib. Cəld heyvanlar ağaclara çıxırlar və yuvaları viran edirlər. Bununla yanaşı meymunlar hərbi hava bazalarının ərazisində olan quşları qovurlar. Bundan başqa, hərbçilər bildiriblər ki, heyvanların qoxusu ağaclarda qalır və bəzi quşları qorxudur.\nPolkovnik Xan Bin qeyd edib ki, “meymunların tətbiqi“ öz effektivliyini sübut etmiş innovasiya ideyasıdır. Onun sözlərinə görə: heyvanlar bu işin öhdəsindən insanlardan daha yaxşı gəlirlər.\nMəlumata görə, bu günə qədər meymunlar Pekin yaxınlığında yerləşdirilmiş təyyarə bazasında təxminən 180 yuva dağıdıblar. Meymunlar öz işini uğurla başa vurduguna görə, təlimatçılar tərəfindən almalar və digər şirinliklər alır.


Qadınlar infarkta daha meyillidir – Yenicag.Az\nQadınlar infarkta daha meyillidir\n22.01.2017 - 08:57\nQadınlar infarkt və ürək xəstəliklərinə daha meyillidir. Eyni zamanda qadınların yaşadığı infarkt sinə ağrısı şikayəti ilə özünü göstərmir.\nYeniçağ.Az Sputnik-ə istinadən xəbər verir ki, ürək xəstəlikləri daha çox “kişi xəstəliyi” olaraq qəbul edilsə də, ürək xəstəlikləri qadınlar üçün bir nömrəli ölüm səbəbidir. 80-ci illərdən bu günə qədər infarkt hallarının azalması müşahidə edilsə də, 50-50 yaş qadınlarda bu hal getdikcə artır.\nBelə ki, kişilərdə infarkt sonrası ölüm halları 36 faiz olduğu halda, qadınlarda bu rəqəm 47 faiz təşkil edir. Mütəxəsislərə görə, hamiləlik və digər metobolik problemlər qadınlarda damar tutulmalarına səbəb ola bilir.\nBuna görə də, qadınların ürək-damar xəstəlikləri ilə əlaqəli tez-tez müayinələrədn keçməsi məsləhət görülür. Hamiləlik zamanı təzyiq ürək xəsətliyini 6 dəfə, diabet riskini isə 3 dəfə artırır. Bu risk doğuşdan 10 il sonra belə ortaya çıxa bilər.\nQadınlarda infarkt özünü nəfəs çatışmazlığı, yorğunluq, çənə və ya dişlərdə ağrı, qollarda ağırlıq hissi və həzimsizlik problemi ilə büruzə verir. Qadınlar anidən gələn yorğunluq, sinə üzərində ağırlıq, mədə ağrısı, boyun, kürək, çənə, sağ qol və sağ çiyində ağrı, ani soyuq tərləmə halları yaşayırsa, mütləq həkimə müraicət etməlidir.\nABŞ mütəxəsisləri iddia edirlər ki, qadınlarda ürək xəstəlikləri və infarkt riskinin çox olması onların damarlarının daha nazik, ürək damarları isə dar və uzun olması ilə bağlıdır.\nQadınlar infarkt səbəbləri belədir: qadınların ürəyi daha kiçikdir, ürəyin atış sayı az, nəbz sayı yüksəkdir və mensturasiya dövründə qan laxtalanması elektrokardioloji problemlərə yol açır.\nMütəxəsislər qadınlara 40 yaşından sonra tez-tez həkim müayinəsini də məsləhət görür.


“Utanmışam deməyə ki, ay gözəl qız, məndə QİÇS var” — Video\n“Utanmışam deməyə ki, ay gözəl qız, məndə QİÇS var” - Video\n29.10.2019 | 11:32\nOxunma sayı: 7559\n- Narahat olma, yanımda otursan, xəstəlik keçməyəcək.\n- Yox, yox, siz səhv başa düşdünüz.\n- Bilirəm, onsuz həmişə bizi görəndə qorxub uzaq qaçırlar.\n- Virusa yoluxduğunuzu öyrənəndə nə hisslər keçirdiz?\n- Həbsdə qan analizimin nəticəsində çıxmışdı. Dedilər ki, belə bir virusa yoluxmuşam. Mənim üçün təccüblü olmadı. Aydın məsələdir, gec-tez olmalı idi. 29 ilin narkomanıyam. Onsuz da, bütün bədbəxtliklər narkotiklə başladı. Çıxış yolu var, ancaq hər adamın başı üçün deyil. Günahkar özüm oldum.\n- Ailənizlə münasibətiniz var?\n- Valideynlərim rəhmətə gedib. Nə qohumlar, nə də bacılarım mənimlə əlaqə saxlayır. Bacım məşhur bir şirkətdə direktordur, altında 50 minlik maşın var, ancaq qardaşı 130 manat pensiya ilə dolanır. Uzun müddətdir ki, uşaqlarını qucağıma ala bilmirəm, ümumiyyətlə görmürəm. Onları da qınamıram. Valideynlərimin vaxtsız ölümündə məni günahlandırırlar. Haqlıdırlar.\n- 3 dəfə rəsmi formada evli olmuşam, birinci yoldaşım Azərbaycan gözəlidir. Ancaq övladım yoxdur. Bu, mənim ürəyimdə qalmış bir yaradır.\n- Cəmiyyətdə bizə yararsız kimi baxır, adam qismində görmürlər. Bizi görəndə üzümüzə gülsələr də, ürəklərində düşünürlər ki, bunlar tez ölsəydi, tez yansaydılar, canları rahatlayardı. Onları qınamıram. Əvvəl mən də virus daşıyan şəxsləri görəndə biruzə verməməyə çalışsam da, ürəyimdə o adamdan iyrənirdim, çalışırdım ki, uzaq durum. İndi bizdən uzaq gəzənlərə necə bir söz deyə bilərəm?\n- Hazırda nə işlə məşğul olursuz?\n- Artıq il yarımdır ki, Bakıdayam və narkotikdən uzaq dururam, müailəcəmi davam etdirirəm. Onların hamısını kənara qoymuşam. Vaxtilə xərclədiyim pulların sayı-hesabı yoxdur. Oğurluq eləmişəm. Ehtiyacım olmayıb, bunu hobbi kimi etmişəm.\n- Özünüzü necə hiss edirsiz? Hər hansı narahatlığınız və ya ağrınız olur?\n- Heç nə hiss etmirəm, vəziyyətimdə hər hansı bir dəyişiklik yoxdur. Həkimlər deyir əsas narkotikdən uzaq olun, mən də istifadəçisi deyiləm. İmmunitetimi aşağı salmadıqca, hər şey qaydasındadır.\n10:29 | Bulvarda 1 nəfər dənizə düşdü\n10:16 | Sabah Bakıda bu yollar bağlı olacaq


Kişi paltarına görə ən yaxşı seçimlər - Moda - 2020\nKişi paltarına görə ən yaxşı seçimlər\nBir çox qadınlar küçə baxımına çox diqqət yetirirlər - onlar da evdə yaxşı baxmaq lazımdır ki, unuda bilməyəcəklər. Ancaq sənin sevdiyin insanın baxışında olduğun var, amma ilk növbədə yaxşı görünmək lazım. Güclü cinsiyyət nümayəndələrinin hansı ev əşyalarında ən cazibədar yeri var?\nZərif və seksualdır. Həssas materiallara toxunmaq xoşdur və üslub mükəmməl rəqəm qüsurlarını gizlədir. Beləliklə, o, sizdə darıxdırıcı bir ev xanımı deyil, sevimli bir qadın və əsl xanım kimi düşünür - cəlbedici və arzu ediləndir.\nKimono H & M, hm.com\nPambıq şalvar və çılpaq bədənə bir köynək\nBu seçim kimononun ev üçün kifayət qədər rahat olmasını düşünməyənlər üçündir - əlbəttə ki, rahatlıq çox vacibdir. Pambıq pantolonunda hərəkətləriniz məhdudlaşdırılmayacaq və parlaq rənglər mənzildə hətta çox şık bir görünüş yarada bilər. Əlavə şalvar əsas t-shirtə məsləhətdir, onu çılpaq bir cisimə keçirir. Rahatlıq və seksual - bir şüşə!\nŞalvar Topshop; topshop.com\nBir çox seksual seçim, sözündən kişilərin çılğınlığı uzun bir formadır. O, bir bornoz daha rahat deyil, və siz çox kövrək, tender və sexy görünür.\nSatin Gecə H & M, hm.com\nEvdə hazırlanmış geyim paltardan hazırlanmışdır\nRahat, xoş toxunma, ev işlərinə baxmanı maneə törədir, eyni zamanda cazibədar və şık görünür. Bu, hətta evdə qadınlıq saxlamaq üçün ən asan yoludur.\nModal Intimissimi dən köynək, .; intimissimi.com\nKeçidlər çox rahat və şık bir şeydir. Ev tulumları küçə üçün nəzərdə tutulan məhsullardan daha pis deyil. Pambıq, ipək və ya atlını hərəkətə maneə törətməyən xoş, rahat və yumşaq materialdan bir atış seçin.\nOysho iş tulumları, .; oysho.com\nQadın menyusu: Gəncliyinizi və gözəlliyinizi artıracaq 9 məhsul\n40 yaşından sonra qadınlar üçün dürüst həqiqətlər\nXəyalların harada gəldiyini və bizi izah etməyə çalışdıqlarını\nCopyright 2020 \_ none \_ Kişi paltarına görə ən yaxşı seçimlər


23-03-2020 13:43 / Bu xəbər 969 dəfə oxundu\nDaxili İşlər Nazirliyi müxalifət fəalı Tofiq Yaqubluya qarşı cinayət işi açıldığını, onun şübhəli şəxs qismində saxlanıldığı bildirir.\nNazirliyin Mətbuat Xidmətinin rəisi Ehsan Zahidov deyir ki, martın 22-də günorta saat 15-də paytaxtın Nizami rayon ərazisində Tofiq Yaqublu idarə etdiyi "Toyota Corolla” markalı avtomobil Elxan Cəbrayılovun idarə etdiyi "VAZ-2107” markalı avtomobillə toqquşub.\n"Yol-nəqliyyat hadisəsi Tofiq Yaqublunun öz təqsiri üzündən baş verdiyi halda, o, əsaslı səbəb olmadan mübahisə edərək, Elxan Cəbrayılovu və onun həyat yoldaşı Cəvahir Cəbrayılovanı yumruq və vintaçanla vuraraq onlara müxtəlif dərəcəli bədən xəsarətləri yetirib. Hadisə yerinə polis əməkdaşları gəliblər”, DİN-in sözçüsü belə söyləyir.\nFaktla bağlı Cinayət Məcəlləsinin 221.3-cü (xuliqanlıq, silahdan və ya silah qismində istifadə olunan əşyalardan istifadə edilməklə zərərçəkmiş şəxsə zor tətbiq olunması ilə, yaxud özgənin əmlakının məhv edilməsi və ya zədələnməsi ilə müşayiət olunduqda) maddəsi ilə cinayət işi başlanıldığı bildirilir.\nTofiq Yaqublunun Nizami Rayon Məhkəməsinə aparıldığı qeyd olunur.\nYaqublunun ailəsi isə hələlik ondan xəbər ala bilmədiyini deyir: "Hələlik gözləyirik, vəkil gəlib, müstəntiq yoxdur”.\nBu sözləri Aqrument.az-a Tofiq Yaqublunun qızı Nigar Həzi deyib.\nOnun sözlərinə görə, Tofiq Yaqublu bir gün öncə günorta saatlarında avtomobilinə dəyən ziyan barəsində polisə özü müraciət edib.\n"Maşına xəsarət yetirənlərin özləri də şikayətçi olublar, güya ata onlara təzyiq göstərib, zor tətbiq edib. Mənim bildiyim ancaq bu qədərdir. Vəkil içəri keçəndən sonra biz detallı məlumat ala bilərik. Gözləyirik”, - Nigar Həzi bildirib.\nTofiq Yaqublunun vəkili Elçin Sadıqov deyir ki, müstəntiq yerində olmadığına görə Tofiq Yaqublu ilə görüşə bilmir: "Nizami rayon polis idarəsinin qarşısındayam. Hələ də məni istintaqa buraxmırlar. Bəhanə edirlər ki, istintaqın rəisi və müstəntiq otaqlarında deyil.\nProblemlə bağlı Ehsan Zahidovun köməkçisinə, Ombudsman Aparatındandan Rəşid müəllimə zəng etmişəm. Eyni zamanda Bakı şəhər Nizami Rayon prokuroruna da məlumat vermişəm. Lakin hələ də Tofiq Yaqublunun müdafiə hüququ pozularaq məni istintaqa buraxmırlar”.\nTofiq Yaqublu 2013-cü ildə İsmayıllıda baş verən etirazlardan sonra kütləvi iğtişaşlara çağırma və hakimiyyət nümayəndələrinə müqavimət göstərməkdə ittiham olunaraq 5 il həbs edilib.\nO, 2016-cı ilin martında əfv olunub.\nTofiq Yaqublu Müsavat Partiyasının və Demokratik Qüvvələrin Milli Şurasının üzvüdür.


Nağı bəy Şeyxzamanlının Osmanlı sultanına türklərlə bağlı möhtəşəm cavabı- TARİX\nModerator.az gələn il yüzillik yubileyi keçiriləcək Azərbaycan Cümhuriyyəti ilə bağlı silsilə yazılarına davam edir. Bu dəfə Cümhuriyyətin yaranmasında müstəsna xidmətləri olan, dövlətin xüsusi xidmət orqanı Əks inqilabla mübarizə təşkilatının rəisi Nağı bəy Şeyxzamanlı haqqında bir tarixi faktı təqdim edəcəyik. Həmin fakt Cümhuriyyətimizi öyrənmək üçün çox dəyərli mənbə olan Nağı bəyin xatirələrindən alınıb.\nO zaman Nağı bəy hələ xüsusi təşkilatın rəisi deyildi. O, başqa bir missiya üçün İstanbula göndərilmişdi. Görüşdüyü adamlar arasında Ənvər Paşa, Nuru Paşa və bir çox ali mənsəb sahibləri də var. Bir gün isə... Gəlin, özünü dinləyək:\n“Bir cümə axşamı Ənvər Paşa mənə “Nağı bəy, sabah sultan tərəfindən qəbul ediləcəksən. Saraydan avtomobil gəlib sizi götürəcəkdir” dedi. Cümə günü deyilən vaxtı avtomobil gəlib məni Yıldız sarayına aparıldı. Sultan Rəşad namazda idi. Biz bir başqa otaqda söhbət edərək gözləyirdik. Sultanın namazdan çıxdığını bizə xəbər verdilər. Bayıra çıxdıq. Bəhriyyə orkestri marş çalır, vəkillərlə mən də sıraya düzülmüşdük. Sultan yanında da Ənvər Paşa salam almış vəziyyətdə bizə doğru gəlirdilər. Vəkillərin hamısı fəsli olduğu halda təkcə mən gümüşü papaqla gözə çarpırdım. Düz yanımıza yaxınlaşdıqları zaman Sultan Ənvər Paşaya məni göstərərək “Bu kimdir?” deyə soruşur. Ənvər Paşa “Qafqaz vəkili Nağı bəydir” cavabını verir. Sultan mənim türkcə bilib-bilmədiyimi soruşur və sonra yanımızdakı pilləkənlərlə yuxarı çıxaraq otağına girir. Biz də onun arxasınca pilləkənləri çıxaraq qarşıdakı otağa giririk. Bir az sonra Ənvər Paşa gələrək mənə “Nağı bəy, Sultanın hüzuruna qəbul olunurusunuz” dedi. Sultanın otağına bərabər girdik. Mən ədəblə salam verdim. Sultan məni gözləri ilə süzdü və “Demək türkcə bilirsən” dedi. Mən də “Bəli Sultanın, mən türkəm” dedim. Sultan mənə “mən səni çərkəz zənn etdim” dedi. Mən dərhal “Qafqazda 5 milyon türk vardır. Bunların içərisində çərkəzlər 200000-ə qədərdirlər” dedim. Sultan Rəşad bu sözlərimdən məmnun olmadı və “demək zalım çar onları məhv edib tükətmiş” dedi. Sonra o, mənə anasının çərkəz olduğunu və çərkəzləri çox sevdiyini söylədi. Mən “Sultan həzrətləri, Rusiyada 35 milyon Türk-İslam vardır. Əsrlərlə zalım rus çarlarının zülmü altında inləməkdə idilər. Allahın köməyi ilə Çarı devirəcək zəncirləri qopardıq. Məni vəkil edərək «get müsəlmanların hörmətli xəlifəsinə salamımızı çatdır» dedilər. «Hamımız sənə dua etməkdəyik» dedim. Bu sözlərimdən çox məmnun olan Sultan Ənvər Paşaya tərəf döndü və «Nağı bəyə üçüncü dərəcəli məcidiyyə verin» dedi. O zaman əncir aldığım baqqalın məcidiyyələri yadıma düşdü. Ənvər Paşa «Sultan həzrətləri, Nağı bəy və yoldaşları ruslarla çətin müharibələr apararaq onları Qafqazdan qovmuşlar. Müharibə medalının devrilməsini əmr edin» dedi. Biz bayıra çıxdıqda Ənvər Paşa əlimi sıxdı və əmirlərə verilən üçüncü məcidiyyə nişanı ilə təltif edildiniz, təbrik edirəm» dedi. Bu zaman anladım ki, alacağım məcidiyyə deyil, məcidiyyə nişanıymış”.


“Bandotdel”- də girov saxlanılan Saleh Rüstəmovun ölüm xəbəri yayılıb !? – Oktay Gülalıyev – AVROPANIN SƏSİ\nEditor May 26, 2018 “Bandotdel”- də girov saxlanılan Saleh Rüstəmovun ölüm xəbəri yayılıb !? – Oktay Gülalıyev2018-11-22T11:39:37+00:00 Azərbaycan, Sosial - Ekonomik, Xəbər\nOktay Gülalıyev acebook səhifəsində paylaşıb: “OXUYAQ, PAYLAŞAQ, DƏSTƏK OLAQ!!!\n“Bandotdel”- də girov saxlanılan Saleh Rüstəmovun ölüm xəbəri yayılıb…\nDostlar, biabırçı “əfv sərəncamı”- nın ardınca daha üzücü bir xəbər aldıq. 18 gündür oğurlanıb girov saxlanılan Elçibəy hakimiyyətinin keçmiş icra başçısı Saleh Rüstəmovun ölüm xəbəri yayılıb. Onun “bandotdel”- də işgəncə altında həyatını itirdiyi bildirilir. Məlumatın nə qədər doğru olduğunu bilmirəm. Ümid edirəm təki belə olmasın.\nAmma az öncə etibarlı mənbələrdən aldığım məlumata görə bu gün Beynəlxalq Qırmızı Xaç Komitəsinin və vəkilinin israrına baxmayaraq Saleh Rüstəmovu onlarla görüşdürməyiblər. Bu hal ciddi narahatlıq yaradır və yayılan məlumatın çox təəssüf ki mötəbərliliyini artırır.\nDostlar, Saleh Rüstəmov öldürülbsə bu cinayət hakimiyyət tərəfindən həyata keçirilmiş siyasi qətldir. Biz bu biabırçılığa, vandalizmə, dərəbəyliyə göz yuma bilmərik.\nSizləri Saleh Rüstəmovla bağlı sabah saat 12- də fövqəladə şəkildə toplanmağa, onun tapılması ilə bağlı xüsusi kampaniyaya başlamağa çağırırıam. Mən bir hüquq müdafiəçisi olaraq ölkəmdə belə biabırçılığın baş verməsinə görə utanıram.\nHeç kim susmamalıdır. Ona görə yox ki, bu hal sabah hamının başına gələ bilər. Həm də ona görə ki, Saleh Rüstəmovun başına gətirilənlər 100 illiyini qeyd etdiyimiz cumhuriyyt dəyərlərinə ziddir. Həm də insanlıq adına nə varsa ona da ziddir.\nGəlin susmayaq, etiraz səsimizi qaldıraq. Sabah saat 12.00- da hamı bir araya gəlsin!\nP.S. Sabah (artıq bu gün- red.) saat 12- də “bandotdel”- ə gedib Saleh Rüstəmovla bağlı məlumat almağa çalışacaq, saat 13.00- da isə toplantı- zal tədbiri keçirəcəyik.”\nAzərbaycanda parlament seçkiləri: I Binəqədi- Elşad Abdullayev – 29.08%-lə – deputat seçilmişdir -07 noyabr 2005 [14:00] – MSK\n« Allah, Prezident İcra Aparatı Hüququ şöbəsinin müdüri Fuad Ələsgərovun bəlasını versin – Video – Əminə Yusifova\nAzərbaycandan rüşvət almaqda ittiham olunan Pedro Aqramunt Avropa Şurasından getdiyini açıqlayıb »


"Ən yaxşı oxucu mənəm" layihəsinin hesabatı\nAprelin 8-də paytaxtın Nizami rayonunda yerləşən 62 nömrəli məktəb-liseydə "Ən yaxşı oxucu mənəm" layihəsinin hesabatı keçirildi. Tədbirdə məktəbin müəllim-şagird kollektivi ilə yanaşı Bakı Şəhəri üzrə Təhsil İdarəsinin müdir müavini Məhəbbət Vəliyeva, Akademik Milli Dram Teatrının aktyoru, xalq artisti Nurəddin Mehdixanlı, məktəb direktorları və digər şəxslər iştirak edirdilər.\nTədbiri giriş sözü ilə açan məktəb-liseyin direktoru Mətanət Cabbarlı iştirakçıları salamlayaraq tədbirin əhəmiyyətindən danışdı. Təhsil naziri Mikayıl Cabbarovun şagirdlərin mütaliə vərdişlərinin təkmilləşdirilməsi və onlarda mütaliə mədəniyyətinin formalaşdırılması ilə bağlı əmrinə əsasən tədris ocağında "Ən yaxşı oxucu mənəm" layihəsinin həyata keçirildiyini diqqətə çatdırdı. Layihənin tədris ili müddətində davam etdiyi qeyd edilərək layihə çərçivəsində görülən işlərdən danışıldı.\nSonra şagirdlərin ifasında "Əmir Teymur" tamaşası nümayiş etdirildi, şeirlər söylənildi.\nBakı Şəhəri üzrə Təhsil İdarəsinin müdir müavini Məhəbbət Vəliyeva çıxış edərək şagirdlərdə mütaliə vərdişinin təkmilləşdirilməsi və formalaşdırılması istiqamətində bir çox tədbirlər keçirildiyini, bu tədbirin də silsilə xarakter daşıdığını nəzərə çatdırdı. Məktəb-liseyin şagirdlərinin məharətli çıxışlarını yüksək qiymətləndirən M.Vəliyeva tədbirdə mütaliəyə olan fərqli yanaşma modeli nümayiş olunduğunu qeyd etdi. Belə layihələrin və tədbirlərin uşaqların bir şəxsiyyət kimi formalaşmasına müsbət təsir etdiyi bildirildi. Tədbirin təşkil olunmasında zəhməti olan hər bir şəxsə təşəkkürünü bildirən müdir müavini belə layihələrin davamlı keçirilməsinin vacibliyini diqqətə çatdırdı.\nTədbirdə çıxış edən Akademik Milli Dram Teatrının aktyoru, xalq artisti Nurəddin Mehdixanlı təhsil ocağında, müəllimlərin əhatəsində olmağından böyük məmnunluq hissi keçirdiyini bildirdi. Şagirdlərdə mütaliə vərdişlərinin formalaşmasının çox vacib amil olduğunu qeyd edən xalq artisti, şagirdlər tərəfindən səhnələşdirilən tamaşanı da yüksək qiymətləndirdi.\nTədbirdə layihə çərçivəsində müxtəlif nominasiyalar üzrə fərqlənən şagirdlərə diplom və hədiyyələr verildi.


Əmlak 14 Dekabr 2017 00:12 741\nABŞ-ın Atlanta şəhərində dünyanın ən etibarlı evi inşa olunub. Mütəxəssislərin fikrincə, hətta dünyanın sonunu da bu evdə qarşılamaq mümkündür.\nSeyyah.az turizm və əmlak portalı xəbər verir ki, sahəsi 10 min kvadratmetr olan evin bütün otaqlarının qapıları zirehdən hazırlanıb. Evdə xüsusi kommunikasiya xətləri quraşdırılıb və güclü təhlükəsizlik sisteminə malik 5 bunker tikilib. Bunkerlərə yalnız gizli qapı vasitəsilə girmək olar.\nTikintisinə 30 milyon dollar xərclənən evdə 8 yataq və 14 vanna otağı, 3 mətbəx, habelə hovuz, kinoteatr, rəsm qalereyası və hətta tir var.\nZirehli evin tikintisi altı ilə başa gəlib.


Repetitorlar VÖEN-i belə almalıdır - Qaydalar açıqlandı » Aztehsil.com\nRepetitorlar VÖEN-i belə almalıdır - Qaydalar açıqlandı\nXüsusi karantin rejimi çərçivəsində tətbiq edilən bəzi məhdudiyyətlər aprelin 27-dən aradan qaldırılıb. Fəaliyyətinə icazə verilən sahələrdən biri də fərdi tədris və repetitor (qrup halında məşğələlər istisna olmaqla) xidmətləridir.\nVergiler.az xəbər verir ki, repetitor xidməti göstərən şəxs əvvəl dərs keçdiyi yerə getmək və evində repetitor kimi fəaliyyət göstərmək üçün "icaze.e-gov.az” portalında qeydiyyatdan keçməlidir və bunun üçün onun VÖEN-i olmalıdır. VÖEN - vergi ödəyicisinin eyniləşdirmə nömrəsidir. VÖEN alması vətəndaşın sahibkarlıq fəaliyyəti ilə məşğul olması deməkdir, bununla o, gəlir əldə etməklə vergi tutulan müəyyən əməliyyatı yerinə yetirir. Başqa sözlə, VÖEN vətəndaşın vergi uçotuna alındığını göstərən sənəddir. Repetitor və buna bərabər təhsil xidməti göstərən hər kəs gəlir əldə etdiyi üçün VÖEN almalıdır.\nVÖEN-i həm elektron qaydada, həm də vergi ödəyicilərinə xidmət mərkəzlərinə gedərək əldə etmək olar. Hazırda ölkəmizdə tətbiq olunan xüsusi karantin rejimi ilə bağlı vergi ödəyicilərinə xidmət mərkəzlərinin fəaliyyəti elektron qaydada davam edir və həmin mərkəzlər vergi ödəyicilərinə bütün xidmətləri elektron formada göstərirlər. VÖEN əldə edilməsi barədə daha ətraflı məlumatla Vergilər Nazirliyinin rəsmi internet səhifəsində "Fiziki şəxslər" bölməsindəki reqlamentlər vasitəsilə tanış olmaq mümkündür (https://www.taxes.gov.az)\nBununla yanaşı, Vergilər Nazirliyi tərəfindən elektron xidmətlərdən istifadəyə dair video təlimatlar da hazırlanıb. Həmin təlimatla diqqətlə tanış olan hər kəs sərbəst şəkildə vergi uçotuna alına bilər. Qaydalar bu linkdə sadə və anlaşıqlı formada mərhələli şəkildə izah olunur: https://www.youtube.com/\nVÖEN-i "ASAN xidmət" mərkəzlərində də əldə etmək mümkündür. "ASAN xidmət" mərkəzlərində vətəndaşların qəbulu aprelin 27-dən "ASAN xidmət" mobil tətbiqi, www.asan.gov.az saytı və 108 çağrı mərkəzi vasitəsilə əvvəlcədən onlayn növbə tutmaqla həyata keçirilir: https://www.youtube.com/\n"Şagirdlərə "iqtisadiyyatın əsasları"fənni məcburi tədris olunmalıdır"- İqtisadçıdan İRAD


Azərbaycanın xaricə buraxılmayan biznesmenləri\nSərhəddə (Travel ban)\nBorcunu ödə, get xaricə...\nVergilər Nazirliyi vergi borcu olan və məhkəmə qərarına əsasən, rəhbərinin ölkədən getməsi yasaqlanan şirkətlərin siyahısını yeniləyib. Siyahıda ciddi şirkət rəhbərləri ilə yanaşı, çoxsaylı jurnalist araşdırmalarında adı gedən bir neçə şəxsin də adı var.\nAdı proksi şirkətlərlə yanaşı çəkilən Şamil Qandayevdən xəbər var\nDövlət satınalmalarına qatılan şirkətlərə rəhbərlik edən Şamil Qandayevi 7,5 milyon manat vergi borcuna görə ölkədən çıxmağa qoymurlar...\nBakıda və ölkənin müxtəlif bölgələrində çoxsaylı şirkətlərə rəsmən rəhbərlik edən Şamil Ramazan oğlu Qandayevin ölkədən getməsi üçün üst-üstə 7 milyon 505 min 405 manat vergi borcunun ödənilməsi tələb olunur. Bu borc 17 şirkətə aiddir, amma əsas hissəsi (6 milyon 186 min 125 manat) birinin - «Memar Servis A» MMC-nin dövlət büdcəsi qarşısında öhdəliyindən qaynaqlanır.\nƏcnəbilər də vətənə dönə bilmirlər\nVergilər Nazirliyin borclu tərəfdaşları\nBuna da bax: Vergi borcuna görə əcnəbilər də ölkədən buraxılmır\nQuru meyvəyə görə 3,2 milyon vergi borcu\nTanınmış yerli şirkətlər\nBaş nazirin keçmiş birinci müavini Abbas Abbasovun qardaşı Nadir Abbasovun... nə az-nə çox, 3 milyon 260 min manatadək borcu yığılıb.\nBuna da bax: Banka borclu qalanların hansı hüquqları var - Ekspert izah edir\nPambıq zavodlarının zorən «girov» direktorları


Bü monoqrafiya Talış xalqının tarixi keçmişini öyrənmək üçün çox zənqin mənbədir – DODO qəzeti\nSəs-səmirsiz yaşayıb, yaradıb qeybə çəkilən böyük alim Beytulla Bağırov. Beytulla Bağırov 21 mart 1938-ci ildə Masallı rayonunu Çayqıraq kəndində anadan olub. 1960-cı ildə BDU-nun Şərqşunaslıq fakultəsini bitirib. Həmin ildən də Akademiyanın Şərqşünaslıq institutunda elmi fəaliyyətə başlayıb. Son nəfəsinə qədər, yəni vəfat etdiyi 2018-ci ilə qədər bu elm ocağında reklamsız, səssiz şəkildə duz 58 il gündüzünü gecəsinə qataraq öz xalqı üçün böyük bir irs qoyaraq sanki qeybə çəkildi.\nHələ keçən əsrin 80-ci illərin sonlarında Çayqıraqda tələbə yoldaşım Tahir Bağırovun evində Beytulla muəllimin bir qəzet məqaləsi ilə tanış olmuşdum. İllər keçəndən sonra doktor Hilal Məmmədovun Beytulla müəllim haqqında teleçıxışını dinlədim. Onun üç kitabdan ibarət “Filosofskoe nasledie İrana” monoqrafiyasının çapdan çıxdığını, lakin şox az, 100 nusxə tirajla çap olunduğunu öyrəndim. Bü cür qiymətli mənbənin kitabxanamda olması mənim üçün böyük hədiyyə ola bilərdi. Sağ olsun Tahir müəllim, qısa müddətdə hər üç kitabı alıb mənə hədiyyə etdi.\nI kitab 552 səhifədən, 20 paraqrafdan;\nll kitab 568 səhifədən, 15 paraqrafdan;\nlll kitab 536 səhifədən, 15 paraqrafdan ibarətdir.\nMonoqrafiya rus dilində, özü də kutləvi oxucu üçün nəzərədə tutulmamışdır. Əsər təxminən lll min ildən böyük bir dovri əhatə edir.\nl kitab əsasən Midiya, Əhəməni və Makedoniyalı İsgəndərin imperiyaları ilə bağlı zaman intervalında baş verən tarixi hadisələr və bu hadisələrin təsiri ilə meydana gələn elmi, dini fəlsəfi irslə bağlıdır.\nll kitab Parfiya və Sasani imperiyalarında gedən hadisələrdən doğan elmi, dini fəlsəfi inkişafdan, imperiyaların tənəzülündən, yeni məktəblərin meydana gəlməyindən bəhs edir.\nlll kitab Orta əsrlərdən müasir İran İslam Respublikasının son illərinə qədərki dovri əhatə edir.\nBü monoqrafiya Talış xalqının tarixi keçmişini öyrənmək üçün çox zənqin mənbədir.


Dünya ölkələrində maraqlı vaxt anlayışları - Vaxtında gəlmə, ayıb olar\n07:37 2 May 2019\nDünyanın bir çox ölkələrində görüşlərə, tədbirlərə, məclislərə gecikmək etiket qaydalarına zidd olsa da, bunun əksi olan, 30-40 dəqiqə gecikməyin mütləq sayıldığı ölkələr də var. Məsələ mədəniyyətlər arasındakı fərqdədir.\nBu barədə Thewallmagazine.ru- da məqalə yayımlanıb.\nMilli.Az oxu.az-a istinadən bildirir ki, 1990-cı ildə amerikalı antropoloq, mədəniyyətlərarası tədqiqatçı Edvard Holl monoxrom və polixrom mədəniyyətlər bölgüsü barədə məqalə dərc etdi.\nO, operativlik və hər şeyin öz vaxtında olması lazım olduğunun Amerika həyatında yüksək qiymətləndirildiyini deyirdi. Burada tələsməyən insanlar məsuliyyətsiz insanlar kimi qəbul edilirlər.\nMonoxrom mədəniyyətlərdə vaxt - düz istiqamətdə atılan və bir hissəni müxtəlif parçalara bölən oxdur. Bu barədə Aristotel hələ eramızdan əvvəl IV əsrdə yazıb. Bu cür yanaşma ABŞ, Almaniya, Böyük Britaniya, Skandinaviya ölkələrində yayılıb, hansısa işi müəyyən olunan vaxtda görülməsi mütləq şərtdir. Bu mədəniyyətə sahib insanlar planlamağı sevir və görüşlərə vaxtından tez gəlirlər.\nPolixrom mədəniyyətli ölkələrə Ərəb, Asiya, Latın Amerika, cənub-qərbi Avropa ölkələri aid edilir. Bu ölkələrdə görüşə 35 dəqiqə gecikmək problem sayılmır.\nİslandiyada bu mövzuda suallara bir cavab var - "Þetta reddast" (Hər şey öz-özünə həll olar). Nəyəsə qərar vermək istəməyəndə islandlar belə deyir. Onlar sizin sənədlərinizdə nəyisə səhv salıblarsa, görüşü ləğv ediblərsə, sizin haqda unudublarsa, bu, normaldır.\nVyetnamlıların sevimli sözü "sabah"dır. Onlar tələsmədən yaşayırlar, punktual olmasalar da, pozitivdirlər. Polixrom mədəniyyətlərdə həyat özü insanı lazımi məqsədə, lazımi məkana aparır.\nƏrəblərdə bu, ümumiyyətlə başqa cür qurulub. Onlar hər şey kimi zamanı da Allahın yaratdığına inanırlar. Onların fikrincə, ancaq o saatı idarə edir və nə olacağını bilir. Buna görə də, hansısa görüşə getmək istəmirsinizsə, onu ləğv etmək olar, Allah özü bu görüşün nə vaxt olacağını bilir, bəlkə də görüş heç baş tutmamalıdır.\nLatın amerikalılar da zamana vecsiz yanaşırlar. Braziliyaya getsəniz və yerlilər sizi şam yeməyinə dəvət etsələr, vaxtından tez və ya düz vaxtında getməyi heç düşünməyin, əks halda, onlar inciyəcəklər. Görüşə 30-40 dəqiqə sonra gedərək onlara hörmət etdiyinizi göstərə bilərsiniz, bu, ev sahibinə daha yaxşı hazırlaşmaq imkanı verir.\nXəbərin orijinal ünvanı: https://news.milli.az/interest/751458.html\nDünya ölkələrində maraqlı vaxt anlayışları Vaxtında gəlmə ayıb olar\nBu silahın satıldığı qiymət hər kəsi şok etdi! Səbəbi isə...\n20 İyun 2019 17:26\nBu ölkələrin gəlinlik stilləri sizi çox təəccübləndirəcək/FOTOLAR\n20 İyun 2019 15:37\nBu meyvə 10 gündə 31 uşağı öldürdü\n20 İyun 2019 15:20\nQəribə sevgi hekayəsi!- Bir-birlərinin dilini bilməyən cütlük evləndi\n20 İyun 2019 13:17\n20 İyun 2019 08:57\nHəzrət Əlinin (ə) məzarı harada yerləşir?\n20 İyun 2019 08:52\nRamil Yusubov işdən çıxarıldı -\n“Azərsilah” Açıq Səhmdar Cəmiyyəti ləğv edilir\n20 İyun 2019 17:50\n20 İyun 2019 17:47\nŞəfəq Hüseynli II Avropa Oyunlarında müstəqil müşahidəçilər qrupunda yer alacaq\n20 İyun 2019 17:42


“Misir Mərdanovun təhsildən danışmağa haqqı yoxdur” – “Himayədarı Ramiz Mehdiyevlə bir yerdə oturmaqla, elə bilir ki…” | DEFAKTO.AZ “Misir Mərdanovun təhsildən danışmağa haqqı yoxdur” – “Himayədarı Ramiz Mehdiyevlə bir yerdə oturmaqla, elə bilir ki…” – DEFAKTO.AZ\nHome Ölkə “Misir Mərdanovun təhsildən danışmağa haqqı yoxdur” – “Himayədarı Ramiz Mehdiyevlə bir yerdə oturmaqla, elə bilir ki…”\n“Misir Mərdanovun təhsildən danışmağa haqqı yoxdur” – “Himayədarı Ramiz Mehdiyevlə bir yerdə oturmaqla, elə bilir ki…”\nBy Defakto.azOkt 11, 2021, 16:24 axşam\n“Çox təəssüf edirəm ki, uzun illər Azərbaycan təhsilini məhv edən, bataqlığa sürükləyən, təhsilə qohumbazlığı, yerlibazlığı gətirən insan bu gün Azərbaycan Respublikası Təhsil Nazirliyi yanında İctimai Şuranın üzvlərinə qarşı nalayiq ifadələr işlədib. Əslində onun işlətdiyi sözlər birbaşa onun öz fəaliyyəti ilə bağlı olan ifadələrdir. Həmin ifadələr onun öz fəaliyyətinə yaraşır.\nAzərbaycanda bir məsəl var: “Adımı sənə qoydum, səni yana-yana qoydum”. Bu adam yaşına hörmət etmədən yenə Azərbaycan təhsili haqqında danışmağa cürət edir. Əslində Azərbaycanda təhsil barədə danışmağa haqqı olmayan bir nömrəli insan Misir Mərdanovdur. Vaxtı ilə nazirlikdə yaratdığı rüşvətxor şəbəkəni unutmamışıq”.\nBu fikirləri Təhsil Nazirliyi yanında İctimai Şuranın məsul katibi İlqar Orucov Modern.az-a ötən gün Misir Mərdanovun şura haqqında işlətdiyi ifadələr münasibət bildirərkən deyib.\n“Onun uzun müddət həm ali, həm orta, həm də kollec təhsilini məhv etməsi heç kimə sirr deyil. Məhz onun dövründə olan rüşvətxorluq, məktəb ərazilərinin satılması birbaşa onun adı ilə bağlıdır. Eyni zamanda, onun dövründə ali təhsil müəssisələrinə qanunsuz tələbə köçürmələri var idi, imtahan prosesində rüşvət tüğyan edirdi. Misir Mərdanovun təhsil naziri olduğu dövrdə bir müəllim, direktor belə rüşvət vermədən işə qəbul ola bilməzdi.\nO, bu gün belə sözlərlə insanları çaşdırmaq istəyir. Düşünür ki, insanlar hər şeyi unudub. Bu gün akademiyada himayədarı Ramiz Mehdiyevlə bir yerdə oturmaqla, elə bilir ki, əhali onu bağışlayıb. Əslində bu gün Azərbaycan təhsilində olan bütün neqativlər onun zamanından qalma noqsanlardır.. Onun saxta diplomla işə qəbul etdiyi müəllimlər kifayət qədərdir və bu təhsili birbaşa inkişafdan geri qoyan məqamlardır. Uzun illər keçsə də, onun təhsilimizə vurduğu zərbələr tam sagalmayıb” – deyə, Orucov bildirib.\nO bildirib ki, sabiq nazirin heç qanundan xəbəri yoxdur: “Ona görə də Misir Mərdanovun Şahlar Əsgərov kimi əxlaqlı bir insan haqqında aşağılayıcı fikir söyləməsi ciddi təəssüf doğurur. Əslində Şahlar müəllim Azərbaycanda çox kristal, təmiz və əqidəli insanlardan biridir ki, heç kim deyə bilməz ki, həm parlamentdə komissiya sədri olanda, həm universitetdə işləyəndə qanunsuz hərəkətə yol verib. Belə bir şey əlbəttdə ki, mümkün deyil.\nTəhsil Naziri yanında İctimai Şurada Azərbaycanın nüfuzlu, təhsili bilən, savadlı təhsil mütəxəssisləri cəmləşiblər. İctimai Şuranın iki illik fəaliyyəti bir daha onu göstərdi ki, bu şura cəmiyyət, təhsil və dövlətimiz üçün faydalı işlərlə məşğul oldu.\nDigər tərəfdən Misir Mərdanov qeyd edib ki, mən İctimai Şuraya daxil olmaq istəmirəm. Mənə maraqlıdır ki, heç onu şuraya qoyan varmı? İctimai şuraların formalaşması “İctimai iştirakçılıq haqqında” Azərbaycan Respublikasının Qanunu ilə tənzimlənir. Belə görünür ki, heç onun qanundan xəbəri yoxdur, İctimai Şura nədir onu bilmir. Onun Akademiyanın Riyaziyyat İnstituna rəhbərliyi dövründə bu qurum da çöküb və adı Biləcəridən o tərəfə çıxmır. Ora vaxtilə ölkəmizin çox görkəmli alimləri – İbrahim İbrahimov, Zahid Xəlilov, Fəraməz Maqsudov, Akif Hacıyev kimi böyük şəxsiyyətlər rəhbərlik ediblər, elmi məktəblər yaradıblar. İndi o məktəblərdən əsər-əlamət qalmayıb.”\nİlqar Orucov qeyd edir ki, sadəcə bəzi insanlar var ki, ahıl yaşına gələndə müdrikləşir: “Misir Mərdanovun nəvəsi mənim oğlumla sinif və parta yoldaşı olublar. Yeni, bizim aramızda xeyli yaş fərqi var. Həm də, tərbiyəm onun ifadə etdiyi tərzdə ona cavab verməyə imkan vermir. Amma, Azərbaycan təhsilini uçuruma sürükləyən insanın keçmiş fəaliyyətinə görə danışmağa haqqı ola bilməz. Təhsilin bugünki inkişafına baxıb özünü məzəmmət etmək əvəzinə, ziyalılarımıza qarşı nalayiq ifadələr və ittihamlar səsləndirir.\nMisir Mərdanovun təhsil naziri olduğu dövrdə nazirlikdəki yaratımaz fəaliyyət Mikayıl Cabbarov nazir gəldikdən qısa müddətdə duzəltdi və ondan sonra təyin edilən nazirlər də xeyli yaxşı nümunələr ortaya qoydular. Əgər təhsildə rüşvətxorluğu yığışdırmagı təqdir ediriksə, imtahan proseslərində, tələbə köçürmələrində, müəllimlərin və direktorların işə qəbulunda, şagird və müəllim yerdəyişmələrində, müəllimlərin diaqnostik qiymətləndirmə prosesindəki şəffaflığı dəstəkləyiriksə yalağıq? Biz deyiriksə Misir Mərdanovun vaxtilə işə qəbul etdiyi müəllimlərin xeyli qisminin diplomları saxtadır o bizi təhqir etməlidirmi? Deputat Etibar Əliyevin dediyi kimi, bu adamı İctimai Şuranın kənarından belə içəri buraxmaq olmaz”.\n“Onun vaxtında hər şey rüşvətlə bağlı idi. Şagirdlərin orta məktəbə qəbulunda belə rüşvət tələb edirdi. Bayramlarda məktəblilərdən kifayət qədər pul yığılırdı. Bakı Dövlət Universitetinin Hüquq fakültəsinə 100 nəfər qəbul olunurdusa, buraxılışda 500 nəfər məzun olurdu. İndi bunlar yoxdu deyə biz bunları onun xələflərinin uğurlu fəaliyyəti sayırıqsa deməli Mərdanovun gözündə yaltaq gorsənirik? Adam sadəcə düşünməlidir ki, dediyi sözün mahiyyətində nə durur. Misir Mərdanov isə ifadələrində məsuliyyətsizlik sindromundan əziyyət çəkdiyinin fərqində deyil.\nMən düşünürəm ki, o adam halal və haramı bilsə idi, Allahı tanısa idi ən müqəddəs sahə olan təhsilə bu qədər ziyan vurmazdı. İnsan sadəcə olaraq özünə hesabat verməli, məsuliyyətini dərk etməli, Allah qarşısında tövbə edərək bağışlanması barədə dua etməlidir.” – deyə, Orucov bildirib.\nPrevious PostAzərbaycanda qızılca və suçiçəyi yayılıb? - RƏSMİ AÇIQLAMA Next PostDSX-dan İRANIN SƏRHƏD QOŞUNLARININ KOMANDANINA SƏRT CAVAB - "İstənilən təxribatın qarşısı qətiyyətlə alınacaq"


Niyə onun Burçına görə sizi xilas edir? - Bürclər - 2020\nYəqin ki, ortağımızın yalnız həyatını itirmədən və səbəblərini izah etmək üçün narahat etmədən başa düşdüyünü anladığımız zaman ortaya çıxan hissdən daha pis bir şey yoxdur. Hər şeyin yaxşı olduğunu düşünürsən, birdən-birə yaxın insanlardan birinə keçə bilməyəcəyini başa düşsən. O, Yer üzündən tamamilə yox olmuşdu.\nBu hadisənin səbəblərini özünüzə aramağa məcbur edən ən xoş bir duyğu deyil. Astroloji günahkar ola bilərmi? Bəlkə sizin Burç əlamətləri bir yerdə olmaq niyyətində deyil? Birlikdə bunu anlayaq.\nQoç - düz səviyyədə sakit oturan və özünüzü bir yerə çəkənə qədər gözləməyən adam deyil. Bir qayda olaraq, o, həmişə yüz faiz əlaqələr verir. Toqanı dəyişdirmək və onun hisslərinə gəldikdə rezin çəkmək istəmir, buna görə çox həvəsli deyilsinizsə, onu tərk etməyinizə hazır ol. Qoç sizdən uzaqlaşsa, bu, bu münasibətdən istədiyinizi ala bilmədiyi üçün budur.\nToros onun əlaqələrindən nə istədiyini yaxşı bilir və bu şeylər toxunulmazdır. Ona görə də, əlaqələrinizə və şəriklərinizə yalnız şübhə gətirsəniz, hətta səni dinləməyəcəkdir. Taurus sizi qaçırsa, o zaman sərt və kaprisli davranır. O, hər şeyi anlamağa çalışmaqdan daha çox danışmaqdan çəkinir. Bəzi nöqtələrdə, həyatınızda görünməyiniz yox, nəzarət etmək çətin olduğuna qərar verəcəksiniz.\nƏkizlər kədər sevir, ancaq heç kim tutulandan sonra nə olacaqlarını bilmir. Onun üçün əyləncə kimi. Əgər əlaqələr ona sevinc və zövq verməsə və durgunluq mərhələsinə gələrsə, o, uzun müddət cəmiyyətdə qalmayacaq. Özünü təhlükəsiz hiss etməsinə imkan verəcək zərif bir əlaqədə olmaq istəmir. Buna görə də, əgər o sizi qaçırsa, o, münasibətinizi ciddi bir şey kimi qəbul edir və yalnız bir hadisə deyil.\nXərçənglər əhvalınızın əlaqələrinizə səbəb olmasına imkan verir. O, bütün ürəyi ilə sevir, o da tez-tez sevgi və ya olmaması adına tələsik və pis qərarlar qəbul edir. Xərçəng heç vaxt ünsiyyət qurmağa çalışır. Əgər o yoxsa, onda onu pozduğundan və ya əlaqəsini pozduğundan çox ehtimal. Hətta baş verən hadisənin sizin günahınız olmadığı ehtimalı var.\nLeo, bir qayda olaraq, sadəcə yox olma ehtimalı haqqında düşünmür. O əmindir ki, əgər əlaqələr qurulubsa, o, sona yetirmək üçün bir səbəb axtarır. Buna görə də, əgər yoxsa, o, müəyyən bir mənada görür. Leo, xəyal edə biləcəyinizdən daha çox diqqət və sevgi tələb edir. O, bu hisslərin qarşılıqlı olduğunu anlayır, ancaq onun ehtiyaclarının səndən daha yüksək olmasını təmin edir. Birdən yox olarsa, hər şeyin pis olmadığını düşünün, çünki bu miqdarda eqoizm sadəcə əlaqələrinizdə yer yoxdur.\nQız böyük bir sıra qaydalar və şərtlər ilə xarakterizə olunur ki, ciddi əlaqələrdən əvvəl hörmət olmalıdır. Başqalar sizi qaçırsa, onda siz onların qaydalarını və şərtlərini yerinə yetirməməsini maneə törətdiniz. Qız başqalarını öz vəzifələrinə zərbə ilə seçməyə hazır deyil. Ondan çox diqqət tələb edir, ya da onların həyatına mükəmməl uyğun gəlir və ya dərhal buraxın - üçüncü variant yoxdur.\nTərəzi insanlar qarşısını almaq istəmir, lakin onlar münaqişələri daha çox sevmirlər. Problemlərdən qaçınmaq və səmimi şəkildə parıltı etmək üçün bu nüanslar sadəcə olaraq yox olur. Tərəzilərin yalnız bir tərəfdaşın xeyrinə seçim etməsi çətindir, bir şair ciddi bir şey yarandıqda birdən-birə hər şeyə şübhə etməyə başlayır. Onlar əlaqələrinin yalnız sevgi və romantizmlə dolu olmasını və çox çətinlik çəkməsini istəmirlər. Sizin əlaqələrinizdə konfet-buket dövrünün sonunda, onlar özləri üçün başqalarını axtarırlar.\nƏqrəb ilk növbədə bütün mövcud variantları nəzərdən keçirəcək və yalnız sizinlə bağlı qərar qəbul edəcəkdir. Bütün bunlar, nifrətinizlə qarşılaşacağınızdan daha çox sizinlə olacaq. Ancaq o, bir müddətdən sonra sizə daha yaxşı bir şey tapa bilməyəcəyini başa düşərək yaxşıca dönə bilər. Amma o sizə geri gəlsə və əlaqələriniz tədricən inkişaf etməyə başlayırsa, hələ də əvvəlcə tərk etdiyinin səbəbini bilmirsiniz.\nOxatan həmişə açıq bir əlaqəni təbliğ edir amma mümkün qədər sadə bir şəkildə tutmağa çalışan bir kəs üçün mütləq çox çox qaydalara və üstünlüklərə sahibdir. Oxatan yox olarsa, ya onlarla çox qərəzli davranmışdınız və ya kifayət qədər maraqlı deyildiniz. Oxatan bir şey öyrənmək istəyən bir adamla olmaq istəyir. Əgər ümumi bir dil tapa bilməyəcəyini düşünürsə, o, sizinlə vaxtını itirməyəcəkdir. Strelets Troops sevgi azadlığına ehtiyac duyur və əlaqələr çox qazmağa başlayanda təəssüf ki, bu, demək olar ki, həmişə yox olur.\nOğlaq sizinlə dürüst olmağı üstün edir və birbaşa ayrılmanıza kömək edən səbəbi səsləndirir. Yalnız sizdən ayrılmanız heç birinizə yaxşı bir şey gətirməyəcəyini anladığında sizi xilas edir. Bundan əlavə, Oğlaq həmişə öz maraqlarını bölüşməyənləri tərk edəcək: əgər gələcək planları ilə razılaşmasanız, sadəcə bir yerdə olmağınız mümkün deyil.\nKova hər hansı bir əlaqədə çox cansıxıcı ola bilər. O, özləri üçün rahat bir sürətlə inkişaf etmələrini istəyir, əksinə o, sizi narahat edir və onu narahat vəziyyətdə qoymağa çalışdığınızı söyləyir. Dolça yox olur, çünki belə bir ayırma sadədir. Həyatını bir qədər çeşidləmək və doldurmaq mümkün deyilsə, o, çox güman ki, bu problemin bu ağrısız həllinə tam gələ bilər.\nBalıqlar sizin əlaqələriniz həmişə pisləşdiyinə inanır, hətta həqiqətən olub olmadığını soruşmadan narahat edir. Qəlbiniz diqqətinizin olmaması ilə pozulacaq. Balıq hər şeyi bir neçə dəfə düşünməyə meyl edir və hələ də tələsik nəticələr verir. Balıqlar yox olsaydı, çox güman ki, onların fikrincə, onlara qarşı bütün maraqlarını itirmişdiniz. Buna görə, ayırmaların əzabından özlərini qurtarmaq üçün, Balıqlar əvvəlcə hərəkət etməyə qərar verdilər, bunun üçün heç bir əsas yoxdur.\nBaşqalarından daha tez-tez dəyişən Zodiacın 5 əlamətləri\nCopyright 2020 \_ none \_ Niyə onun Burçına görə sizi xilas edir?


Tələblərimiz yerinə yetirilməsə, İsveç və Finlandiya… – KALIN - Günün Səsi Tələblərimiz yerinə yetirilməsə, İsveç və Finlandiya... - Günün Səsi\nTələblərimiz yerinə yetirilməsə, İsveç və Finlandiya… – KALIN\nGununsesi.info xəbər verir ki, bunu Türkiyə Prezidentinin sözçüsü İbrahim Kalın Ankarada Türkiyənin İsveç və Finlandiya nümayəndə heyətləri ilə danışıqlarının yekunlarına dair mətbuat konfransında deyib.\n“NATO təhlükəsizlik ittifaqıdır, ona görə də bu ittifaqın ən əsas məsələsi təhlükəsizlik problemlərinin ittifaqın bütün üzvləri üçün bərabər və ədalətli şəkildə həll edilməsidir. Biz terror təşkilatlarına qarşı konkret tədbirlərin görülməsini istəyirik. İstəyirik ki, aydın addımlar atılsın. Bu tələblər yerinə yetirilməsə, bu proses davam edə bilməz”, – Kalın qeyd edib.\nPrevious Elektron imza ilə bağlı tarif müəyyənləşdi\nNext Millimiz Latviyaya böyük hesabla qalib gəldi


[b]Püşk atıldı: Bəxtimizə qazaxlarla özbəklər düşdü[/b]\nPüşk atıldı: Bəxtimizə qazaxlarla özbəklər düşdü\nÖzbəkistanın paytaxtı Daşkənddə start götürəcək cüdo üzrə Qran-pri turnirinin püşkü atılıb. Apasport.az saytının məlumatına görə, oktyabrın 6-8-də keçiriləcək yarışda Azərbaycan yığmasının üzvləri də rəqiblərini tanıyıblar.\nPüşk Peter Zayzenbaherin yetirmələrinə 15 iştirakçı ölkədən yalnız 3-ünün cüdoçusunu qismət edib. Əgər 11 idmançımızdan birinə Rusiyadan rəqib düşübsə, 5 həmyerlimiz özbəklə, 4 təmsilçimiz qazaxla üz-üzə gələcək. İlk mərhələdən azad olan bir cüdoçumuz isə ikinci mərhələdə məhz Qazaxıstan – Özbəkistan cütünün qalibini gözləyəcək.\nMurad Heydərli – Bauyrxan Javintayev (Qazaxıstan)\nTofiq Məmmədov - İslam Yaşyev (Rusiya)\nİlqar Müşkiyev – Abduljəlil Yusupov (Özbəkistan)\nMirelturan Seyidi – Aybek İmaşev (Qazaxıstan)\nHidayət Heydərov – Sərvər Şomurodov (Özbəkistan)\nMüşfiq Orucov – Mirzahid Fərmanov (Özbəkistan)\nAfiq Səfərli – Arman Maxambetov (Qazaxıstan)\nRüfət İsmayılov – Sunnatulla Əzimov (Özbəkistan)\nVasif Şərbətli – Əziz Kalkamanuli (Qazaxıstan)\nZiya Namazov - Madamin Sevinçov (Özbəkistan)\nCəlil Şükürovu – Nikita Azarov (Qazaxıstan)/Erkin Doniyorov (Özbəkistan)\nQeyd edək ki, yarışa ümumilikdə 139 idmançı (81 kişi, 58 qadın) qatılacaq.


5. Nüvə silahının zədələyici amillərinin təsir xüsusiyyətləri\nNüvə silahı - kütləvi qırğın silahlarının ən güclü zədələmə xassəsinə malikdir. Nüvə silahında müxtəlif nüvə reaksiyaları nəticəsində ayrılan enerjidən istifadə olunur. Nüvə silahının partlayış gücü trotil ekvivalenti ilə xarakterizə edilir. Trotil ekvivalenti - partlayış enerjisi bu nüvə sursatının partlaması nəticəsində alınan enerjiyə bərabər (ekvivalent) adi partladıcı maddənin (trotilin) tonla miqdarına deyilir. Müxtəlif nüvə sursatlarının gücü bir neçə milyon tona (meqatona) qədər olur. Nüvə partlayışı həm zədələyici təsirinin gücünə, həm də müxtəlif amillərin zərərli təsirinə görə adi döyüş sursatlarından fərqlənir. Nüvə silahı ilk dəfə 1945-ci ilin avqustunda ABŞ tərəfindən Yaponiyanın Xirosima və Naqasaki şəhərlərində tətbiq olunmuşdur. Nüvə silahını hədəfə çatdırmaq üçün müxtəlif növlü raketlərdən, təyyarələrdən, sualtı qayıqlardan, gəmilərdən, habelə artilleriya toplarından istifadə etmək mümkündür. Tətbiqi məqsədindən və basqın hədəfinin xarakterindən asılı olaraq nüvə silahı kosmosda, havada, yerdə, yeraltında, suda və sualtında partladıla bilər.\nNüvə partlayışı nəticəsində 5 növ zərərli təsir meydana çıxır. Bunlara nüvə partlayışının zədələyici amilləri deyilir. Bunlar aşağıdakılardır: zərbə dalğası; işıq şüalanması; nüfuzedici radiasiya; yerin radioaktiv zəhərlənməsi və elektromaqnit impulsu.\nNüvə partlayış enerjisinin təqribən 50%-i zərbə dalğasının, 35%-i işıq şüalanmasının, 4%-i nüfuzedici radiasiyanın, 10%-i yerin radioaktiv zəhərlənməsinin və 1%-i elektromaqnit impulsunun yaranmasına sərf olunur.\nZərbə dalğası - partlayış mərkəzindən hər tərəfə çox yüksək (səsdən iti) sürətlə yayılan güclü sıxılmış hava (torpaq və su) qatından ibarətdir. Zərbə dalğasının zədələyici təsirini xarakterizə edən əsas parametrlər dalğanın ön həddindəki (cəbhəsindəki) izafi təzyiq, dalğanın sürət təzyiqi və izafi təzyiqin təsir müddətidir. İzafi təzyiq hər kvadrat santimetrə düşən kiloqram-qüvvə (kqq/sm2) ilə ifadə edilir. İzafi təzyiq həmçinin, N/m2 və ya Pa ilə ölçülür.\n1 N/m2 = 1 Pa 1 kPa 0,01 kqq/sm2\nZərbə dalğasının zədələyici təsiri sursatın gücündən, partlayışın növündən və partlayış mərkəzindən (episentrdən) olan məsafədən, yerin relyefindən və s. asılı olur. Məsələn, 20 kilotonluq (ktn) nüvə zərbə dalğası 1 km məsafəyə - 2 saniyə, 2 km-ə - 5 saniyə, 3 km məsafəyə - 8 saniyə ərzində çatır; 3 meqatonluq partlayış zamanı isə bu müddətlər müvafiq surətdə 0,5; 2 və 3 saniyə olur.\nMühafizə olunmayan adamlar 0,2-0,4 kqq/sm2 (20-40 kPa) izafı təzyiq zamanı yüngül zədələnməyə, 0,4-0,6 kqq/sm2 (40-60 kPa) nəticəsində orta dərəcəli zədələnməyə, 0,6-1 kqq/sm2 (60-100 kPa) nəticəsində ağır dərəcəli zədələnməyə, 1 kqq/sm2 (100 kPa) artıq olan izafi təzyiq nəticəsində çox ağır dərəcəli zədələnməyə məruz qalırlar. Belə zədələnmələr adətən ölümlə nəticələnir. Nüvə silahından qorunmaq üçün düzəldilmiş sığınacaq və daldalanacaqlar adamları zərbə dalğasının təsirindən qoruyur. Bu məqsədlə xəndəklərdən, yeraltı binalardan, habelə yerin relyefındən də (çala, dərə, meşə və s.) müəyyən dərəcədə istifadə etmək mümkündür. Zərbə dalğası özünün yayılması istiqamətində binaları və başqa yerüstü tikililəri dağıdır və zədələyir.\nİşıq şüalanması - nüvə partlayışı zamanı meydana çıxan od kürəsinin saçdığı gözə görünən, ultrabənövşəyi və infraqırmızı güclü şüalanma selidir. Təsir müddəti nüvə yükünün gücündən asılı olaraq 10-20 saniyə müddətində olur. Işıq şüalanmasının zədələyici təsiri işıq impulsundan, yəni işıq şüalarına nisbətən şaquli yerləşmiş səthin hər bir kvadrat santimetrinə bütün şüalanma ərzində düşən işıq enerjisinin miqdarından asılı olur. İşıq impulsunun ölçü vahidi olaraq kC/m2 və yaxud kal/sm2 qəbul edilmişdir. Müxtəlif sahələrdə yaranan işıq impulsunun kəmiyyəti nüvə partlayışının gücündən, növündən, məsafədən və hava şəraitindən asılı olur. Təsirinin qısa müddətinə baxmayaraq işıq şüalanması xeyli uzaq məsafələrdə bədənin açıq yerlərində yanmalara, gözlərin müvəqqəti və ya daimi korluğuna, müxtəlif materialların alovlanmasına, kömürləşməsinə və ya əriməsinə, yaşayış məntəqələrində, meşələrdə, mədənlərdə yanğınlara səbəb ola bilər. Məsələn, havada gücü 1 mln. tonluq nüvə partlayışı zamanı 4 kal/sm2 işıq impulsu - 19 km; 10 kal/sm2 - 15 km; 16 kal/sm2 - 10 km məsafədə mövcud olur ki, nəticədə müvafiq surətdə bədənin açıq hissələrində yüngül (I dərəcə), orta (II dərəcə) və ağır (III dərəcə) yanıqlar baş verə bilər. İşıq şüalanması qeyri-şəffaf materiallardan (divar, taxta, bina və s.) keçə bilmir. İşıq şüalanması yaşayış məntəqələrində, meşələrdə, tarlalarda güclü yanğınlar törədə bilər. İşıq şüalanmasının təsiri meteoroloji şəraitdən çox asılı olur. Qatı duman, yağış və qar onun təsirini 10-20 dəfə zəiflədir. Sığınacaq və daldalanacaq işıq şüalanmasının təsirindən qorunmaq üçün ən etibarlı yerlərdir.\nNüfuzedici radiasiya - nüvə partlayışı anında qəza partlayış yerindən ətrafa yayılan, gözə görünməyən şüalar və neytronlar selindən ibarətdir. Nüfuzedici radiasiyanın təsiri ondan ibarətdir ki, şüalar və neytronlar canlı toxumaların molekullarını ionlaşdırır. Bu isə insan və heyvan orqanizmində maddələr mübadiləsinin pozulmasına, hüceyrələrin və müxtəlif üzvlərin həyat fəaliyyətinin dəyişməsinə, yoluxucu xəstəliklərə qarşı orqanizmin mübarizə qabiliyyətinin zəifləməsinə səbəb olur. Şüa alan adam bunu hiss etmir. Xəstəliyin əlamətləri müəyyən müddətdən sonra aşkara çıxır, xəstəliyin gedişi orqanizmin aldığı şüanın dozasından asılı olur.\nNüfuzedici radiasiyanın təsiri udulan doza ilə qiymətləndirilir və Qrey (Qr), rentgen (R), rad ölçü vahidləri ilə ölçülür:\nMüxtəlif sıx və qalın materiallardan keçərkən nüfuzedici radiasiyanın təsiri zəifləyir (məsələn, poladın - 2,7 sm, betonun -10 sm, torpağın -14 sm, suyun - 23 sm, ağacın -30 sm qalınlığı nüfuzedici radiasiyanı 2 dəfə zəiflədir; bunlara yarımzəiflətmə qatı deyilir). Nüfuzedici radiasiyadan mühafizə məhz materialların bu xüsusiyyətinə əsaslanır. Belə ki, radiasiya dozasını üstü örtülmüş xəndək 40 dəfə, mühafizə üçün uyğunlaşdırılmış zirzəmi 400 dəfə zəiflədir. Neytron seli tərkibində hidrogen olan maddələrdə (suda, parafində, betonda) daha çox zəifləyir.\nRadioaktiv zəhərlənmə - yerdə nüvə partlayışı baş verdikdən sonrakı anlarda radioaktiv zərrəciklər odlu kürənin tərkibində olur. Odlu kürə buxara və tüstüyə bürünərək hündürə qalxır və bir neçə saniyədən sonra topa buludlara çevrilir. Hündürə qalxan hava axınları yerdən toz-torpağı göyə qaldırıb onları radioaktiv buludla birlikdə aparır.Yuxarı qalxan toz-torpaq radioaktivləşir. İri toz buludlarının bir hissəsi bilavasitə partlayış rayonunda yerə çökür. Qalan hissəcikləri isə buludun tərkibində qalıb hava axınları vasitəsilə partlayış mərkəzindən kilometrlərlə məsafələrə aparılır. Radioaktiv zəhərlənmənin dərəcəsi - partlayışın növündən və gücündən, partlayışdan sonra keçən müddətdən, partlayış mərkəzinə qədər olan məsafədən, meteoroloji şəraitdən, yerin relyefindən asılı olur.\nRadioaktiv zəhərlənməyə məruz qalmış ərazi (radioaktiv zəhərlənmiş ərazi) formaca ellipsə bənzəyir. Zəhərlənmənin gücünə görə radioaktiv zəhərlənmə zolağını adətən dörd zonaya ayırırlar: çox təhlükəli, təhlükəli, güclü və mülayim (zəif) zəhərlənmə zonaları.\nPartlayışın bu zədələyici amilini digər amillərdən fərqləndirən: zəhərlənmiş geniş sahələri əhatə etməsi, uzun müddət təsir göstərməsi, çətinliklə aşkar olunması, qeyri-sabit xarakteri radioaktiv maddələrin fasiləsiz olaraq parçalanması sayəsində zəhərlənmiş ərazinin ölçülərinin müəyyən müddət ərzində azalmasıdır.\nMüəyyən müddətdən sonra radiasiyanın səviyyəsi tədricən azalır. Bu, radioaktiv maddələrin öz-özünə parçalanıb qeyri-aktiv maddələrə çevrilməsi nəticəsində baş verir. Radioaktiv maddələrin heç bir xarici əlaməti (rəngi, iyi və s.) yoxdur, zəhərlənməni ancaq xüsusi doza ölçən (dozimetrik) cihazlar vasitəsilə aşkar etmək mümkündür. Ərazinin zəhərlənmə dərəcəsi radiasiyanın səviyyəsi (yəni gücü) ilə xarakterizə edilir və rentgen - saatla (R/s) ölçülür.\nRadioaktiv zəhərlənmədən mühafizə etmək üçün adamları ümumi xarici şüalanmadan qorumaq, həm də radioaktiv maddələrin dəri səthinə, burnun, gözlərin selikli qişalarına düşməsinin və hava, ərzaq, su ilə orqanizmə keçməsinin qarşısını almaq lazımdır. Bu məqsədlə radiasiya əleyhinə daldalanacaqlardan, sığınacaqlardan istifadə olunur. Fərdi mühafizə vasitələri (əleyhqaz, respirator, tozdan qoruyan parça maska, habelə pambıqlı tənzif sarğı) tənəffüs üzvlərini zəhərlənmədən etibarlı surətdə qoruyur. Bədənin səthini adi paltarlarla da mühafizə etmək mümkündür.\nElektromaqnit impulsu - nüvə partlayışı anında ətrafa külli miqdarda -kvantlar və neytronlar yayılır. Bunlar ətraf mühitin atomları ilə qarşılıqlı təsirə qoşularaq elektromaqnit sahələri yaradır, nəticədə hava və ya yeraltı rabitə-kabel xətlərində, siqnal, elektrik xətlərində, radiostansiyaların antenalarında və s. qısamüddətli, lakin güclü cərəyan və gərginlik əmələ gətirir. Buna elektromaqnit impulsu deyilir. Elektromaqnit impulsu radio-elektron cihazlarını sıradan çıxarır, xarici xətlərə qoşulmuş elektrik qurğularının işini pozur. İmpulslar, həmçinin yarımkeçirici cihazları, qazboşalma, vakuum cihazlarını, kondensatorları da xarab edib sıradan çıxarır. Bu cihazlarla işləyən insanların təhlükəsizliyi üçün tədbir görülməyibsə, elektromaqnit impulsu yüksək elektrik gərginliyi ilə onları zədələyə bilər. Elektromaqnit impulsundan mühafizə vasitəsi kimi qoruyucu avtomat tərtibatlarından istifadə edilir (ildırımdan mühafizədə olduğu kimi).


Dünya şöhrətli baletmeyster ölkəmizlə xoreoqrafiya sahəsində əməkdaşlıqda maraqlıdır - AZƏRTAC – Azərbaycan Dövlət İnformasiya Agentliyi\nDünya şöhrətli baletmeyster ölkəmizlə xoreoqrafiya sahəsində əməkdaşlıqda maraqlıdır\nMədəniyyət naziri Əbülfəs Qarayev aprelin 10-da dünya şöhrətli rusiyalı baletmeyster, görkəmli pedaqoq, professor Azari Plisetski ilə görüşüb.\nNazirlikdən AZƏRTAC-a bildirilib ki, A.Plisetski Azərbaycanın və SSRİ-nin Xalq rəssamı, Rusiya Rəssamlıq Akademiyasının vitse-prezidenti Tahir Salahovun dəvətinə əsasən ölkəmizdə səfərdədir.\nQonağı səmimi salamlayan nazir Əbülfəs Qarayev ölkəmizdə mədəniyyət sahəsində əldə olunan nailiyyətlər, mədəniyyətin müxtəlif istiqamətləri üzrə kadr hazırlığı və bununla bağlı görülə biləcək işlər haqqında danışıb.\nAzərbaycan ilə Rusiya arasında, bütün sahələrdə olduğu kimi, mədəniyyət və incəsənət sahəsində də mövcud əməkdaşlığın inkişaf etdirildiyini vurğulayan Əbülfəs Qarayev bu sahədə uzun illərdir çalışan görkəmli baletmeyster Azari Plisetskinin zəngin təcrübə və biliklərindən yararlanmağın tərəfdarı olduğunu bildirib.\nSəmimi qarşılanmaya görə minnətdarlıqlarını bildirən qonaq ölkəmizlə xoreoqrafiya sahəsində birgə çalışmaq istədiyini, təkmilləşmə və təcrübə kursları üçün lazımi yardım və dəstək göstərməyə hazır olduğunu deyib.\nQeyd edək ki, səfər çərçivəsində A.Plisetskinin aprelin 12-də Nizami Kino Mərkəzində balet sənətinin dünyaca məşhur nəsilləri – Plisetskilər və Messererlər haqqında kitabın və sənədli filmin təqdimatında, habelə aprelin 11-12-də Heydər Əliyev Sarayında “Kreml baleti” Teatrının təqdimatında F.Əmirovun “Min bir gecə” baletinin (tamaşanın quruluşu rəssamı Tahir Salahovdur) nümayişində fəxri qonaq qismində iştirakı nəzərdə tutulub.\nAZERTAG.AZ :Dünya şöhrətli baletmeyster ölkəmizlə xoreoqrafiya sahəsində əməkdaşlıqda maraqlıdır


Parlament hökumətə vaxt verdi Deputat təmsil olunduğu komitənin adını bilmədi “Mən fövqəladə hadisələrə qarşı mübarizəyə hazır İlham Əliyev sərəncam imzaladı Biləsuvarda Qadın Resurs Mərkəzi açıldı “Game of Thrones”-a məhşur döyüş us “Tupoy Qaqo”nun qayıdışı “Qaçqınlarla bağlı bu yaxınlarda qərar veriləcək “Time” jurnalı Trampı “İlin ad Dolların sabaha olan məzənnəsi açıqlandı – Ekspertiza institunda partlayış baş verib\n29 Avqust 2016 / 10:55 / Baxış sayı: 712 Bizimxeber.az BBC-nin verdiyi xəbərə istinadən bildirir ki, Brüsseldə şəhər kənarında yerləşən məhkəmə tibbi ekspertiza Milli institunda partlayış baş verib. Hadisə zamanı ölən olmasa da binaya ciddi ziyan dəyib.\nPartlayış gecə saat 2:00 -də ( Bakı vaxtı ilə 5:00) baş verib.\nİlkin məlumata görə şübhəlilər maşını saxlamaq üçün yaxınlaşıb və gözlənilmədən labaratoriyanın qarşısında bomba partladıb.\nHücumu təşkil edənlər izsiz qaça bilib. Hal-hazırda hadisə yeri əhatəyə alınıb.\nBelçikada terror qorxusu hələ də saxlanılır. Brüssel hava limanında 32 nəfərin ölümü ilə nəticələnən partlayışdan sonra ölkədə təhlükəsizlik tədbirləri daha ön plandadır.


Qadın internet vasitəsilə 11 bacı-qardaşını tapdı » Teref.info\nQadın internet vasitəsilə 11 bacı-qardaşını tapdı\nTarix: 14-06-2018, 02:00\nEnton Uilyam Berron qadının anasını 1962-ci ildə onun 2 yaşı olanda tərk edib\nAmerikalı qadın çox arvadı olan atasının 11 övladını tapıb. Sputnik Azərbaycan Rusiya mətbuatına istinadla xəbər verir ki, qadın 8 dəfə ailə həyatı qurmuş atasının uşaqlarını axtarmağa başlayıb.\nMəlumata görə, Konni Hoye DNK analizi və online genoloji xidmət vasitəsi ilə yaxınlarını axtarmağa başlayıb. O müxtəlif ştatlarda yaşayan və bir-birini tanımayan 5 bacısını və 6 qardaşını tapa bilib. Qadın əmindir ki, onların sayı daha çoxdur.\nEnton Uilyam Berron qadının anasını 1962-ci ildə onun 2 yaşı olanda tərk edib. Sonra məlum olub ki, buna səbəb atasının onun dünyaya gəldiyi xəstəxananın əməkdaşı ilə sevgi macərası olub. Yeni sevgilisi ilə kişi yoxa çıxıb.\n"Biz bilirik ki, o hansısa qadını hamilə buraxmadan çox uzağa gedə bilməz" deyə Hoy bildirib. Qadının sözlərinə görə, atası Vaşinqton, Viskonsin, Minnesota, Texas və Kaliforniyada olub və onun bu ştatlarda uşaqlarının olmaması mümkün deyil.\n"O İndoneziyada neft platformasında çalışdığı zaman evlənib və bir uşağı olub" deyə Hoy əlavə edib.\nLuiziana ştatının rəhbərliyi Berronun 5 dəfə evləndiyi bilən zaman onu çoxarvadlılıqda ittiham edərək həbs edir. Məhkəmə zamanı onun 5 arvadından 3-ü şahidlik edir. Qadınlardan ikisi məhkəmə zamanı başqaları ilə evli olduqları üçün susmağa üstünlük verir.\n1979-cu ildə Berronu arvadını əlindən aldığı kişi öldürür.